open-index/open-wikipedia-markdown huggingface dataset:
招股上市

**招股上市**，有時就咁叫**招股**或者**上市**，或者**公開招股**、**掛牌上市**、**新股上市**，係一間私人公司第一次將股票賣畀公眾。呢類招股通常係間規模唔係咁大嘅新公司，要籌多啲錢來發展，即係**上市集資**或**招股集資**。有時大私人公司想轉為畀公眾賣買，都會招股上市。招股上市亦都叫**首次公開招股**，來自英文**Initial Public Offering**，縮寫係**IPO**。

依類股票通常叫做**新股**。因為新股會上去股票市場買賣，呢個動作就叫掛牌(listing)。公眾認購嘅股數，有時多個發行股數，要抽籤決定，所以認購嘅行為又叫**抽新股**。

發行商會搵包銷商幫手搞上市，等佢估睇下發邊種股，係普通股定優先股，同埋定發行價同發行日期。

買新股係種高風險嘅投資。個別投資者係好難做計首日掛牌同之後有乜事，因為實在無乜往績。呢煩公司亦都響成長嘅過渡期，好難預計未來嘅價值。

## 上市原因
當一間公司股票響市場掛牌，多數都會發新股，咁樣就有額外資本收入。一般買賣股票，錢喺投資者間通手。而投資者出來買新股，錢係入咗公司袋。所以，招股可以為公司帶來大筆錢去畀公司發展。公司唔使再畀返錢出來，不過新股東就有權分享公司嘅利潤。

發新股嘅同時，原有股東嘅佔公司股份嘅比例會降低，之不過，舊股東期望呢筆錢可以令到佢嘅股票更加有價值。

上市集資比其他集資方法嘅好處係，間公司唔使揹債又有大筆錢擴充，而佢亦唔使同個別投資者傾偈。所以好多公司都想上市。

## 睇埋
*股市
Bernard Chan

**Bernard Chan**可以係：

* （Bernard Chan Cheng Wah, 1946-），星加坡泳手
* 陳智思（1965-），香港生意人同政治人物
* 陳百里（1977-），香港官員

## 參考資料
螢石

**螢石**又叫**氟石**（英文：Fluorite或者fluorspar）喺一種普通嘅礦石，主要成分係二氟化鈣（CaF₂）。晶體係典型立方體或者八面體，螢石色水好多變化，咩顏色都有。螢石可藏響唔同嘅岩石裏面，靚嘅螢石標本重會畀礦物收藏家爭住來收。

## 名
螢石之所以叫螢石 ，係因為佢識發螢光，好似螢火蟲發光咁。另一個原因係，螢石英文，係來自拉丁文，即係流動咁解，反映到螢石好易熔。因為佢含氟，亦都氟石。

## 用處
螢石嘅用途有好多種，可以 拎來當作裝飾品，英國人就用紫色嘅螢石來做花樽等器皿。工業上面，煉鋼廠煉鋼嘅時候，會添加螢石作為助熔劑。

螢石可以用整氫氟酸，可以畀餐具上釉，同埋整玻璃嗰陣，都會加啲螢石。

## 螢光
螢石發光嘅原理，喺因為螢石嘅原子結構，有電子響軌道上面圍住原子核轉，而人眼睇唔到嘅紫外光，佢嘅能量會刺激呢啲電子改變軌道。之後，嗰啲電子又歸返去原本軌道，呢個時候，吸咗嘅紫外線能量，就會放返出來，變成可見光畀人眼睇到，即係光嘅波長長咗。而種呢啲光就叫螢光。

## 分佈
中國大陸產量都幾多，大陸就喺螢石外銷大國。
姓氏

**姓氏**，泛指用來分辨人嘅宗族嘅名稱呼。喺秦漢之前嘅中國，**姓**同**氏**係唔同一回事嘅。先有姓，再有氏。姓氏並唔係理所嘅事。

「姓」爾個字最初嘅意思係「女人生嘅後代」。上古時代嘅中國係母系社會，「只知其母而不知其父」，因此仔女個姓係跟老母個姓嘅。旁證之一就係上古時代嘅大姓，包括「姬」、「姒」、「媯」、「姚」、「姜」同「嬴」等，都係「女」字旁嘅。後來中國發展到父系社會時期之後，越來越多人開始跟老頭個姓。大家族嘅後代開始散居各地之後，散居各地嘅分支隨徂保留自己嘅姓之外，重會另外起一個「氏」，以講明自己來自焉個家族嘅焉個分支。以姜子牙為例：姜子牙個姓係「姜」，個氏係「呂」，個名叫做「尚」（一說「望」），個字叫做「子牙」，所以姜子牙就係來自「姜」爾個大家族嘅「呂」爾個分支嘅阿尚，全名係「姜呂尚」（一說「姜呂望」）。姓產生之後，世代相傳，一般唔會更改，比較穩定。而氏就會隨著封邑、官職嘅改變而改變，因此一個人嘅後代可能有幾個氏，而父子兩代亦都可能唔同氏。另外，唔同姓之間可能會以同樣嘅方式起氏，因此唔同姓嘅人可能都會同氏。

喺夏商周時期，氏唔單止係宗族嘅標誌，重係社會地位嘅標誌：貴族有姓有氏，平民有名無氏。另外，由於怕近親通婚生出有遺傳病嘅後代，同姓嘅人唔可以通婚，就算係同姓唔同氏都唔可以通婚，但係同氏唔同姓就可以通婚。

春秋戰國時期，由於宗法制度瓦解，姓同氏之間嘅界限越來越模糊，而之前有名無氏嘅平民都開始有氏。到徂秦漢時期，姓同氏合而為一，但係之後嘅中國社會依然保留徂「同姓唔可以通婚」爾條規矩，而由於姓氏唔再區分得到，同氏唔同姓嘅人都唔可以再通婚。到徂近代，爾條規矩先至慢慢被人打破，但係重有好多保守嘅華人反對仔女同同姓嘅人通婚。

喺歐洲，羅馬時期三名法，己名、族名、家名，並非人人個名咁。某啲時期，某啲部份，有姓氏性質，但非真正姓氏。羅馬沒落，啲人變個單字名，無姓氏。逐姓氏到十一世紀先至萌發，但至初都唔算真正姓氏，反而似用來分辨人名。直到打後慢慢變成姓氏。好似英國咁，到十四世紀先穏定落來。

## 參考



## 睇埋

*姓
*氏
四大天王 (歌星)

**四大天王**即係話喺唔同年代嘅流行樂壇紅過嘅四個歌星。

## 香港
1992年，方逸華將張學友、劉德華、黎明同郭富城封為「四大天王」。

2004年，譚詠麟又將李克勤、古巨基、許志安同梁漢文封為「新四大天王」，不過遭擱置。

## 臺灣
當第一代香港四大天王出現冇耐，臺灣流行樂壇又將林志穎、吳奇隆、金城武同蘇有朋封為「四小天王」。

2010年代，臺灣傳媒再冊封新四大天王：王力宏、周杰倫、陶喆同林俊傑。
香港樂隊熱潮

**香港樂隊熱潮**通常指兩次，第一次係1960年代香港興起嘅樂隊熱潮，嗰陣香港興起夾Band熱，好多人組織樂隊，喺學校嘉年華會、中學Party表演，代表係Talent Quest比賽，捧咗好多出名嘅樂隊，例如 Teddy Robin & The Playboys、The Lotus 等等。

第二次樂隊熱係指1980年代香港興起嘅樂隊熱潮，嗰陣好多樂隊都畀大唱片公司睇中，簽約出碟，代表有Beyond、太極、達明一派等等，1986至1987年係最高峰，1989年散晒。

## 第一次樂隊熱潮
1960年代，正係戰後嬰兒潮啲細路大個晒，後生仔最多嗰陣，由於係一個反叛年紀，結果英國樂隊披頭四嘅反叛形象，就啱晒路數，喺全世界都興起披頭四狂熱（Beatlemania），對嗰陣時香港嘅後生仔有好大影響，好多人都學披頭四咁走去夾band，結果觸發咗一輪夾band熱潮，嗰陣幾乎每間學校都有樂隊，由最初模仿外國樂隊例如披頭四、滾石樂隊，到後來有啲band會自己作歌，成為嗰陣一種「青春次文化」。

### 影響
## 第二次樂隊熱潮
### 影響

## 參考
咖椰

**咖椰**，或者**咖椰醬**（Kaya jam），係椰子果占，傳統嘅馬來西亞食品，響馬來西亞同新加坡都普遍。喺馬來西亞嘅超級市場中，好易搵到咖椰罐頭。

咖椰亦都叫**咖央**或者**咖央醬**。

## 成份
咖椰主要嘅成份係椰漿同埋棕櫚椰糖 (Palm tree sugar)，棕櫚椰糖比蔗糖更有南洋風味。之外有，鴨蛋。用鴨蛋一般好過用雞蛋。香蘭葉，即係香林投，學名喺Pandanus odorus。其他包括被允許嘅食物調節劑、色素，重有調味物質。咖椰醬屋企都整到。
Joseph Lee

**Joseph Lee**可以指：
*李國麟 (議員)，香港立法會議員，職業係護士
*李國麟 (演員)，香港無綫電視演員
奶油酥餅

**奶油酥餅**（**Shortbread**）係餅乾嘅標準類型之一，屬於酥質餅乾。原料有麵粉、牛油，白糖。

## 名
「Shortbread」係一個縮寫字，唔可以直譯做「短麵包」或者「矮麵包」，個「Short」係「Shortening」簡寫，指嘅係酥油；而「奶油」兩隻字亦同牛油、忌廉無關，而係指酥油，類似嘅詞有奶油蛋糕（Shortcake）。而「Shortbread fingers」個「fingers」唔係手指，而係指長條形嘅奶油酥餅。
餅乾

**餅乾**，餅一種，細塊兼扁平，乾身，水份好少。餅乾會加調味配料，變成唔同花款。主要麪粉造，唔使發酵，烘乾變硬而成。吸濕氣變軟，就睇成變質，唔好食。

佢本身做乾糧，至少烘兩次，方便出外用，好似行軍行船，並唔好食。英國到有大量蔗糖，就變成大眾食品，花款多起來。

## 種類

### 硬質餅乾

完整嘅軍用乾口糧重包括朱古力粉，果汁粉，薑糖，牛肉乾。

### 酥質餅乾

Shortbread 唔可以直譯做短麵包，Shortbread 嗰個字係縮寫字，Shortening 喺講酥油，所以翻譯成奶油酥餅。

### 脆質餅乾

脆質餅乾，其中嘅成份就包含梳打粉。

### 格仔餅乾

格仔有一個專用嘅模壓成，呢個模通常喺格仔形狀嘅。

## 攷
車保羅

**車保羅**（Paul Che Biu Law，），原名**吳溟蒼**，係香港男演員。早年喺利舞台做收票員，先後效力過麗的電視（亞視前身）同無綫電視，演過《IQ成熟時》同《對對糊》等劇集，亦演過三級片《玉蒲團》同《滿清十二房》等。而佢最為人熟悉嘅作品，係早年一系列「東芝」電器廣告。

## 演出作品

### 電視劇（[[ViuTV]]）
*2017年：《詭探》 飾 八爺

### 電影
*2022年：《失衡凶間》 飾 蘭叔

## 參考

## 出面網頁
* 
* 
* 
* 

溟蒼
翡冷翠

**翡冷翠**（，又譯**佛羅倫斯**）係意大利陀斯卡拿大區同翡冷翠省嘅首府，響亞平寧半島北面，係歷史文化名城。

翡冷翠係文藝復興時期重要嘅文化中心，亦都係金融城市。喺十九世紀佢重曾經係意大利首都，到咗1871年先至轉咗去羅馬。

翡冷翠擁有大量嘅歷史建築同埋博物館，同時間唔少文藝復興時代名人都係喺呢度出咗名，好似達文西、但丁、米高安哲羅等等。

## 文獻
餐牌

**餐牌**（ ），學英文嘅叫 **menu**（ ），官話化啲嘅就叫**菜單**，係餐廳畀客人揀食乜嘅架生。餐牌寫嘅嘢一般分套餐同散餐兩種，然後視乎時間同埋情況再分門別類。有啲餐廳甚至會請專人幫手設計餐牌，務求要有效噉吸引食客。

除咗餐牌之外，有時餐廳買到新鮮嘅食材（特別係海鮮），或者有當日特色或特價菜，餐廳會響當眼處列出，或靠侍應口耳相傳，提醒食客。

## 結構

喺香港嘅茶餐廳同大排檔或者類似嘅食肆中，會有一個「主餐牌」，會有以下呢啲類型：
*燒臘
*頭盤
*按食材分類：
**肉類：可以再細分為雞、豬、牛等。
**海鮮
**蔬菜
*粉麵飯
**炒飯、炒粉麵：諸如係揚州炒飯、乾炒牛河等。
**湯粉麵：例如雲吞麵。
*點心：部分兼營飲茶時段嘅茶餐廳會提供埋簡易嘅點心，好似係燒賣等。
此外，為咗應付午市繁忙時間，好多茶餐廳會分開一張「午市特價餐」餐牌。

無論係咩規模或者風格嘅餐廳，飲品通常會自成一個章節，甚至會自成一張餐牌。

## 簡史

餐牌發明嘅原意唔係畀客人揀食乜，而係十六世紀一個法國王家廚師為咗記住煮乜意大利菜而發明。
## 睇埋
*粵菜
*企堂
*餐牌工程：針對餐牌應該點設計嘅討論

## 引述

## 外拎
上湯

**上湯**，又叫**高湯**，係指要嚟煮餸嘅湯，通常都唔會就咁攞嚟飲。上湯一般用金華火腿、老雞、赤肉，用文火煲至少三個鐘。然後隔渣同整走面頭啲泡同油，但而家亦都有人就咁將雞湯當上湯咁用。

而湯渣會留低，加一啲下欄貨，例如內臟、骨頭，再煲第二次，啲湯就成為二湯。

## 睇埋
*清湯
清湯

**清湯**係清澈嘅湯，通常用嚟做上湯煮餸。

其中法式清湯會落蛋白令湯變清。

## 睇埋
*上湯
鐘頭

**鐘頭**，有時簡稱**鐘**，書面語叫**小時**，係一個時間計量單位，係國際單位制附帶嘅並用單位。一個鐘頭等如60分鐘，或者4個骨；12個字。

## 雜碎
風月場所用詞當中，「一粒鐘」指一節服務時間，用來計收幾多錢；實際等於幾耐就度度都唔同。去到其他場合，「一粒鐘」一般同「一個鐘（頭）」意思相同。

## 攷
獅子山隧道

**獅子山隧道**（英文：**Lion Rock Tunnel**），簡稱**獅隧**，係香港最早通車嘅行車隧道。隧道穿過獅子山，貫通沙田同九龍，係連接九龍同新界嘅三條主要隧道之一，另外兩條係城門隧道同大老山隧道。收費廣場響沙田區嘅大圍，最初一共有10個收費亭，之後加到13個。

## 史
1960年代嗰時，香港發生旱災，香港政府需要鑿通分隔九龍和新界嘅山脈，容納食水輸送管連接船灣淡水湖同市區，亦順便起一條可容納兩條行車道同三條大水管嘅隧道，隧道喺1967年通車。

後嚟再響隧道旁邊鑿第二條兩線行車隧道（即係而家北行管道，個名叫**第二獅子山隧道**），1978年通車，令隧道成為雙程雙線分隔雙管隧道。
螺絲批

**螺絲批** 係設計嚟扭螺絲嘅架生，可以扭實或者扭鬆啲螺絲，螺絲批一般有揸手嘅柄，同埋篤入、食住、扭郁粒螺絲嘅**批嘴**。螺絲批嘅分類一般由批嘴嘅形狀決定，亦即係一類螺絲頭有佢相應嘅批；亦有一類螺絲批可以換批嘴嘅。
春卷

**春卷**係用薄麵皮，捲住啲餡，經油炸嘅中國點心。各地嘅餡同大細都唔同，但基本係扁圓筒狀。南方多用菜加肉做餡，北方多用紅豆做餡，偶然都會用到菜，但極少用到肉。

春卷嘅原形係中國北方立春食嘅春餅，本身係將餡夾落餅皮度食，後尾演化出整成卷狀攞去炸，就變成春卷，亦唔再限住立春先至有得食。

中國嘅春卷一般好細條，直徑20厘米嘅碟可以裝十幾條。美國華人食店做嘅春卷有肉餡，大大碌，一條春卷可以當一餐飯，好似漢堡咁。春卷亦都係滿漢全席中第二席中嘅一味餸。
立冬

**立冬**係廿四節氣中嘅第十九個，響陽曆11月7號或者11月8號，亦即係太陽響黃經225°果日。響長江流域一帶，大地開始封凍，農夫會盡快收埋好啲農作物。呢個節氣係冬季第一個，代表冬季嘅開始。
小雪

**小雪**係廿四節氣中嘅第廿個，響陽曆11月22號或者11月23號，亦即係太陽響黃經240°果日。響長江流域一帶，會第一次落雪，但唔係好大。
運油輪

**運油輪**，簡稱**油輪**，通常係指運輸石油化工產品嘅貨船，不過理論上設計到係液體就運得，好似水咁。
利是

**利是**（），又稱**利事**
，有時讀做「勵事 ()」，又寫做**利市**、**勵事**，中國叫做**紅包**、**紅封包**，即係紅色封包住嘅錢，係種禮物，紅色喺中國文化代表喜慶。喺過年、結婚同生日等喜慶場合送錢做禮物都會用到，而喺呢啲場合送利是畀人係中國傳統嘅習俗。利是入面通常會擺入有吉祥寓意數目嘅錢，例如有「8」字，同埋雙數結尾數目嘅錢。

傳統嘅利是會用一張紅紙包住啲錢。但近年有好多地方都改用機器印製嘅小信封。每年臨近農曆新年，各大商業機構都有整利是派畀顧客。

## 新年
*中國傳統文化習慣喺利是入幾多錢成日同雙方交情成比例。
*喺除夕由家長派畀細路嘅利是叫做壓歲錢，係表示將祝福同好運帶畀佢哋。
*每年農曆新年期間都有派利是嘅習俗：
**有啲地區（例如廣東、香港同澳門），已婚人士會派利是畀未結婚嘅親友，叫「逗利是」，不過，而家喺香港同澳門有啲同居幾年嘅情侶、未婚媽媽或者爸爸、同埋一啲未婚嘅中老年人都會派利是。
**喺中國大陸，派利是嘅習慣通常淨係會派畀比較親近嘅親戚朋友之間。
**台灣就係由已經出社會嘅人派畀未出社會嘅後輩。
**喺部分地區，新年派利是嘅範圍比較廣泛，例如鄰居屋企嘅細路、普通交情嘅同事之間都有可能派利是，但呢種利是入面嘅金額往往比較細，有啲人甚至會喺利是入啲5蚊銀或者10蚊紙。
**另外，重有啲人會派利是畀大廈保安員、助手，或者酒樓侍應等。
**喺部分地區，農曆新年時各機構通常都會向所有員工派一封「開工利是」。而公司內結咗婚嘅員工或者上司，通常亦會向同事或下屬派利是。
*今時今日，好多人習慣咗用啲新印製嘅銀紙嚟派利是，有人認為除咗比較雅觀之外，新銀紙亦都寓意去舊迎新，因為咁，所以每年農曆新年之前，好多銀行嘅現鈔提取量都會急劇增加。印鈔廠亦都會有印新銀紙嘅壓力。部分環保主義者認為呢個習慣唔環保。所以，2006年開始港澳政府就叫啲市民喺農曆新年期間用舊鈔嚟封利是，而銀行亦都會準備「迎新鈔」（大概八成新嘅銀紙）畀市民封利是。

## 利是封

相傳送利是嘅習俗，喺好耐以前就流行，但嗰時啲人不過係以寓意吉祥嘅鮮紅色紙，包住一張寫滿祝福字句嘅字條，送畀親朋好友，以表心意。到咗大概300年前，啲人就改用一張形狀同正方形相若嘅紅紙，包住啲銅錢，封作「利是」。而第一代嘅利是封，大概喺1900年印刷術開始多人用時，先至出現。當時嘅所謂利是封，做法超簡單，只係紅紙印上黃油，再喺未乾嘅黃油上曬上金粉，效果就好似而家燙咗金字嘅利是封咁，而圖案就多以簡單爲主，再配上吉利嘅字句。

## 賀禮
除咗農曆新年之外，喺其他喜慶場合，好似婚禮、新店開張咁亦有送利是嘅習慣。因為賀禮利是嘅金額通常唔少，所以好多人喺收到婚禮請柬嘅時候，會講笑叫佢做「**紅色炸彈**」，意味住又要拎一筆賀禮出嚟做利是。香港同埋澳門就叫佢做「**做人情**」。

## 其他民族相似嘅習俗
*越南：派「利市」（Lì xì）。
*日本：家長會派「」（羅馬拼音：otoshidama）畀細路，類似華人社會嘅壓歲錢，不過係用白色封套包裝，而且封套上會寫上接受人嘅名。
*馬來西亞：傳統馬來人會派一種入面有錢嘅綠色封套，附有一啲伊斯蘭嘅圖案，咁係受咗華人響節慶時派利是嘅影響。

## 同利是相關嘅犯罪
*送利是以前亦係華人慣常用嘅貪污手法。行賄嘅一方畀對方利是，以作為某種服務嘅報酬。喺香港，向政府人員送利是曾經係日常生活嘅一部份，但係廉政公署成立咗之後，送利是已差唔多無晒。根據而家嘅法例，公務員只有收受親屬嘅利是唔受限制；私交好友嘅利是唔能夠超過2000港元；其他人唔可以過1000蚊；同時唔准收受有公事來往同下屬嘅利是。如果送利是係用作行賄，就無論邊個人、乜數量嘅利是都屬違法。一啲地方，仍然保留呢個制度。
*喺香港同埋澳門嘅農曆新年期間，亦曾經有一啲不法之徒（通常係三合會成員）假意送財神、送年桔、送揮春、舞獅賀年等手法，迫一啲商戶同市民派利是以作回謝，以圖或企圖勒索。
*東亞國家嘅人民有喺做手術前後送禮畀執刀醫生利是嘅習慣，呢種利是嘅目的係拜託醫生特別照顧同表達酬謝嘅意思，原本係東亞文化嘅一種禮數同敬意嘅表現，但係就變咗質變為醫生向病人亂咁攞利是，甚至利是成為醫生嘅主要收入來源，嚴重傷害醫生同病人嘅關係同善良風俗，因為咁，利是幾乎已經被各國政府立法禁止，但到今日仍無辦法完全杜絕。

## 註

## 參考
機動戰士高達

《**機動戰士高達**》（，）係日本機械人動畫變革嘅先驅，以及開創後世「寫實機器人」動畫潮流嘅著名動畫作品。最初係1979年4月7號至1980年1月26號之間，由朝日電視網所屬嘅名古屋電視台播映，全43集。

## 故事大綱
少年阿寶·尼爾，係自護軍攻擊佢居住嘅宇宙都市（Side 7）嗰時，為咗保衞朋友而上咗聯邦第一架實戰用MS「高達」（RX-78-2）而捲入咗戰爭，故事就係以阿寶為中心，描佢跟住高達嘅母艦白色基地，經歷種種困難而成長嘅故事，重被認定為少見嘅「新人類」。不過喺第43話中阿寶能夠同白色基地中多位主要人物進行心靈感應，可以確定佢哋都係畀阿寶引發起覺醒嘅新人類。
 
主角群並唔係唯一參與呢場世紀之戰嘅人群，而且戰鬥亦唔係淨係限於主角所參加嘅戰役，喺後來嘅官方OVA同MSV等各種衍生作品中重有陸續補充嘅內容，並且收入官方嘅一年戰爭史中。

## 人物

**地球聯邦軍**

* 阿寶．尼爾
*布拉度・諾亞

**[[自護公國]]**

* 馬沙．亞斯洛布

## 睇埋
* 高達系列作品
幽門螺旋菌

**幽門螺旋菌**（***Helicobacter pylori***）係一種令人類患胃病嘅細菌，革蘭氏陰性桿菌，長約 2 至 4 微米。

## 歷史
1875年，德國科學家喺人嘅胃都發現佢哋，但係唔可以喺人體外培植，結果不了了之。

1982年，兩個澳大利亞科學家，華倫同馬歇爾（Robin Warren and Barry Marshal）將幽門螺旋菌響人嘅胃黏液度分開同成功培植，佢哋嘅結論認為人嘅胃潰瘍、胃炎係由呢隻菌引起。開始嗰陣，冇乜人信佢，皆因一直認為啲菌冇可能長時間喺強胃酸度生存。馬歇爾飲咗幾滴呢隻菌落肚，之後患上胃潰瘍，用抗生素治療就好番，之後經過更詳細嘅研究，醫學界對呢隻菌同胃病關係，慢慢咁接受。

1994年，美國國立衞生研究院（NIH）提出大多數常見胃病係由幽門螺旋菌造成，醫嗰陣應加入抗生素。2005年，華倫同馬歇爾因呢個發現得到諾貝爾醫學獎。

## 感染
全球約有五成人口受感染，而中國地區感染率係 60-80%。帶菌者通常冇症狀。研究發現幽門螺旋杆菌感染率高嘅地區，胃癌嘅比率亦相應多啲。

## 參考


## 拎

* Helicobacter pylori - Natural solutions Offers guidance and natural programmes for H Pylori sufferers
* The Helicobacter Foundation provides information on *Helicobacter pylori* and its effects - founded by Dr. Barry J. Marshall, one of the discoverers of *H. pylori*
* ''Helicobacter pylori'' persistence: biology and disease by Martin J. Blaser and John C. Atherton in *Journal of Clinical Investigations (2004) Volume 113 pages 321–333.
* [http://www.ncbi.nlm.nih.gov/books/bv.fcgi?rid=hp *Helicobacter pylori*: Physiology and Genetics] Online text of the Mobley et al book (via NCBI).
* [http://www.helicobacter.org/ European Helicobacter Study Group] sponsors annual international workshop, yearbook, and clinical guidelines
** [http://www.helicobacter.org/content/publications/helicobacter_2006/yih2006.pdf The Year in *Helicobacter pylori* 2006] Helicobacter journal Supplement Oct 2006 - Free content 
** [http://www.helicobacter.org/content/publications/publications.htm 1994–2005 back issues]
* Atwood KC. *Bacteria, Ulcers, and Ostracism?: H. pylori and the Making of a Myth.* Skeptical Inquirer November 2004. [http://www.csicop.org/si/2004-11/bacteria.html Fulltext] Claims that medicine’s purported ostracism of the discovery of *H. pylori* has achieved a mythological quality, but isn't true: after appropriate initial scientific skepticism, the hypothesis was accepted right "on schedule".
* [http://www.pathologyatlas.ro/Helicobacter%20pylori.html Microscopic image of *H. pylori*]
* [http://www.hpylori.com.au/picturebook.html *H. pylori* Picture Book]
* [http://www.dsmz.de/bactnom/nam3637.htm List of species in the genus *Helicobacter*]
* [http://www.sciencedaily.com/releases/2007/02/070215134529.htm *Out Of Africa -- Bacteria, As Well:* Homo Sapiens *And* H. Pylori *Jointly Spread Across The Globe*] ScienceDaily (Feb. 16, 2007) — When man made his way out of Africa some 60,000 years ago to populate the world, he was not alone: He was accompanied by the bacterium *Helicobacter pylori''....
銀仔

**銀仔**（粵拼：）又叫**辰砂**、**硬幣**、**大餅**、**散銀**，係種金屬造嘅錢銀，用來通貨。銀仔係扁身，多數係官府發嘅。舊時係差唔多係最主要嘅通貨，因為通貨膨脹，貨幣貶值，家下好多大面額嘅銀紙替咗佢哋個位。

## 經濟研究

喺經濟學上，銀仔定義係指「細小、平、又偏圓形嘅金屬或者塑膠，用途係愛來做錢」。歷史早期嘅銀仔多數都係用金同銀等嘅貴金屬整，目的係要令到用嚟做錢嘅貴金屬重量有個易數嘅單位。到咗今日，世界各大經濟體都有用銅等非貴金屬整銀仔，而各經濟體都會用各種方式（自己掘或者進口）取得金屬，並且用呢啲金屬整一啲重量一致嘅銀仔。

銀仔可以偽造，但喺人類史初期幫手創造一個錢嘅單位，令價值量度做起上嚟更容易，間接令銀行成為可能。打後阿基米德原理嘅發現令測試銀仔嘅重量同金屬純度更加容易，又令整假銀仔更難，促進咗銀仔嘅使用。

喺會用銀仔嘅經濟體當中，個銀仔用乜金屬造往往同佢面額有關：金最值錢，所以有金嘅銀仔最大面額，其次係銀，再落係銅。金幣往往俾人用嚟做大面額嘅交易，例如係政府消費等等；銀幣通常俾人用嚟做中等大細嘅交易，會俾人用嚟數稅、合同、同債嘅價值；而銅幣就係俾人攞嚟做日常生活嘅交易。呢個系統喺遠古印度經已存在，而中世紀嘅歐洲一路都用。

## 銀仔圖集

File:Coin0099.jpg|橄欖樹
File:Coin0101.jpg|橄欖樹
File:Coin0102.jpg|李舜臣
File:Coin0110.jpg|巨蜥


## 睇埋
*錢
*白金幣
*金幣
*鈀幣
*銀幣
*銅幣
*集幣

## 引用
羅漢松

**羅漢松**（；學名：**'），又嗌**羅漢杉**、**長青羅漢杉**、**土杉**、**金錢松**、**仙柏**、**羅漢柏**、**江南柏**、**水樹**，係[[羅漢松科]][[羅漢松屬]]嘅[[常綠植物|常綠]][[喬木]]，原產[[中國]]西南，而家喺中國[[長江]]流域一帶嘅山地同[[香港]]市內都搵到。

==名==
;**羅漢松**
呢樖嘢睇落去好似光頭[[和尚]]着紅色僧袍，所以叫羅漢松。
;**羅漢杉**
;**長青羅漢杉**
;**土杉**
;**金錢松**
;**仙柏**
;**羅漢柏**
;**江南柏**
;**水樹'''

## 形態
羅漢松嘅高度可以高到18~40米，通常會修剪嚟保持矮細。樹幹通常比較直，胸徑1.5m，樹皮係深啡色，深裂或好似啲鱗噉嘅一嚿嚿嘢。葉互生，一般係扁又平嘅條形，長枝以螺旋形狀排列，而短枝一般係15~30條嘅簇生品種。佢嘅花有分公乸，其中花公一次過喺短枝杈頂度生好多朵，而花乸一次過喺短枝杈頂度生一朵；種牝大過種籽，成熟呈紅色，一般喺每年10月上旬結果；籽綠，有對翼響度。

## 用途
呢樖嘢既可以用嚟做觀景植物，又可以用嚟做盆景同木材。另外，佢嘅核可以榨油。
### 藥用價值

呢樖嘢嘅葉同根皮可以做藥，可以醫因血虛而搞出面色黃同心絞痛、胃痛呢啲病。

## 相

## 出面網頁
* 
* 
* 
* 
* 羅漢松實功效和作用 中草藥大全

類:四季常綠植物
類:喬木
類:藥用植物
類:木材
類:植物油庫
蓋茲堡演講

**蓋茲堡演講**係美國總統林肯嘅演講，亦係美國史上俾人引用最多嘅政治演講。1863年11月19號，美國內戰蓋茲堡戰役完咗後4個半月，林肯響賓夕凡尼亞州蓋茲堡嘅蓋茲堡國家公墓揭幕禮發表咗呢次演講，哀悼響打咗5個半月嘅蓋茲堡戰役中陣亡嘅將士。
外星人

**外星人**（，簡稱ET），又稱**宇宙人**、**異星人**，係指住喺地球以外有智能嘅地外生物。到而家都未有足夠証據証明有外星人。幻想出嚟嘅外星人成日喺電影電視度出現。

## 睇埋
*智能
百越

**百越**又或者叫**百越族**，有啲文獻寫做**百粵**或者**粵**，不過喺古代越同粵兩個字互通，所以即係同一樣嘢。喺中國歷史上，佢係喺南方嘅土著部落。因為呢個部族啲部落好多，所以叫「百越」。

聚居喺福建嘅叫閩越，住廣東嘅係南越，住廣西嘅係駱越，泛指南方地區。而家嘅部分漢族、黎族、畲族、京族同壯族都係百越後代。

中國有一個「百越民族史研究會」，係專門研究中國百越民族歷史同文化嘅全國性學術研究團體。

## 名稱

## 睇埋
*珠江文明

## 參考

* Churchman, Catherine, *The People between the Rivers: The Rise and Fall of a Bronze Drum Culture, 200–750 CE*, Rowman & Littlefield Publishers, USA; (September 14, 2016). ISBN-10 1442258608.
賭

**賭**（；）係種靠估嘅玩意——喺結果／真相揭曉之前，賭者要先為自己嘅估計投入有價值嘅嘢（名為**賭注**）；估中有賺，估錯就蝕。雖然話係玩意，但係當賭注好大，佢所帶嚟嘅影響會唔講得笑。

摩登經濟學大致將「賭」定義為：「將錢或有物質價值嘅嘢，押喺後果唔確定嘅事上面，期望贏得額外嘅錢及∕或物質利益。」本文專注講**賭錢**（口頭語）／**賭博**（書面語）／**博彩**（官腔語）；佢既有經濟活動元素，亦含娛樂行為成分，形式林林總總。

西方社會興嘅賭局，重點往往在於落注者估唔估得中某樣嘢，其結果有好多完全隨機（例如輪盤），亦有唔少大概全靠其他人決定（例如賽馬）。流行於東方社會嘅賭局，經常包括憑落注者自己參與決定結果嗰啲，而且競技成分頗高（例如打麻雀），甚至係純粹嘅技術比拼（例如捉棋）。

## 文字分析
「賭」之重點在於「財物」，多數用於貶義論述。「博」之重點在於「比拼」，多數用於褒義論述。因此，將「賭」及「博」加埋一齊，就得到一個中性兼廣義嘅書面用語嘞；而「賭錢」呢個口頭用語，就有微觀意味，稍為貶義。

官腔用語「博彩」有宏觀意味，稍為褒義，佢其實係靠借代得嚟嘅。「博」及「彩」嘅本義可以一齊追溯至古代嘅擲骰仔遊戲。「博彩」亦係個有微觀意味，解「碰運氣」嘅中性口頭用語，其來源與上者相同。
## 定義

## 種類

## 數學理論

## 心理相關

賭博除咗係種經濟行為之外，亦包含感情嘅投入。
## 攷

## 睼埋
*投機
*遊戲（機率遊戲）
## 外面呤

*Center for Gaming Research – at University of Nevada, Las Vegas.
*Institute for the Study of Gambling and Commercial Gaming at the University of Nevada, Reno.
方言 (搞清楚)

**方言**可以係：
* **[[方言]]**：西方語言學術語嘅方言，英文
* **[[中國方言]]**：中國唔同地方嘅人講嘅話
* **[[方言 (基督教)]]**：福音派基督徒受信仰感召時出現嘅行為
神話

**神話**（）係民間傳說嘅一種體裁，主要由敘事構成，喺社會入便擔當基礎嘅角色，多數源自原始社會時期。神話好多時涉及到人類用想像同推理對自然現象作出解釋。神話嘅例子有五羊傳說俾人用嚟解釋廣州嘅建城歷史，以至三皇五帝講到古華夏嘅起源呀噉。

神話學就係研究神話嘅學科。

## 主角同結構

神話入面嘅主角通常唔係人類，而係啲神、半神同其他超自然嘅人物。其他人將人類、動物或者佢哋嘅組合都包括喺神話分類入面。日常人類嘅故事，雖然經常係關於某類型嘅領袖，但通常都係包含喺傳說入面，而唔係神話。有時候神話同傳說嘅區別係神話講嘅係神，通常冇歷史根據，而且發生喺一個遙遠嘅過去，同而家嘅世界好唔同。

## 定義

學者之間對「神話」嘅定義有啲唔同，但係芬蘭民俗學家勞里·洪科提出嘅定義廣受引用：

另一個神話嘅定義嚟自神話批評理論家同教授何塞·曼努埃爾·洛薩達。根據文化神話批評，對神話嘅研究必須「由內部」解釋同了解神話，即係只能「作為一個神話」嚟了解。洛薩達將神話定義為「一個功能性、象徵性同主題性嘅敘事，講述一個或者幾個非凡事件，有一個超越、神聖同超自然嘅指涉；原則上缺乏歷史證據；同時涉及到一個個人或者集體，但係永遠係絕對嘅宇宙起源或者末世論」。根據亞述學者安奈特·茨戈爾同古典語文學者克里斯蒂安·茨戈爾嘅神話素材研究，「可以將神話定義為一種透過佢嘅變體而具有多形態性，而且——視乎變體而定——係多層次嘅敘事素材；呢個敘事素材將超越經驗嘅解釋結合成一個神話素序列，隱含咗對人類處境嘅解釋同掌控具有相關性嘅主張。」

其他領域嘅學者以唔同嘅方式使用「神話」呢個詞。廣義嚟講，呢個詞可以指任何傳統故事、流行嘅誤解或者想像出嚟嘅事物。

雖然神話同其他民間文學類型可能有重疊，但係人哋經常認為神話同傳說同民間故事呢啲類型有分別，因為後兩者唔被認為係神聖嘅敘事。有啲類型嘅民間故事，例如童話故事，冇人認為係真嘅，因此可能會因為呢個原因同神話區分開嚟。神話入面嘅主角通常係神、半神或者超自然嘅人，而傳說通常以人類做主角。不過有好多例外同組合嘅情況存在，例如《伊利亞特》、《奧德賽》同《埃涅阿斯紀》。而且，當故事喺唔同文化之間傳播或者信仰改變嘅時候，神話可能會變成民間故事，佢哋嘅神聖角色會重新塑造成人類或者半人類，好似巨人、精靈同仙子。相反，歷史同文學素材可能會隨住時間嘅推移而獲得神話嘅特質。例如，不列顛傳說（大不列顛嘅傳奇歷史，特別係關於亞瑟王同圓桌騎士嘅故事）同法蘭西傳說，似乎好遙遠噉源於5世紀同8世紀嘅歷史事件，但係喺之後幾個世紀裏面變得神話化。

喺日常用語中，「神話」呢個詞都可以用嚟形容一種冇事實根據嘅集體信念，或者任何假嘅故事。呢種用法通常帶有貶義，源於將其他文化嘅宗教神話同信仰標籤為錯誤，但係而家已經擴展到包括非宗教信仰。

民俗學家同其他相關領域嘅學者，例如人類學，通常使用「神話」呢個詞嘅時候，並冇暗示呢個敘事係真係定係假。喺新舊約聖經學者中間，「神話」呢個詞有一個專門嘅意思，通常係指「用呢個世界嘅詞彙描述另一個世界嘅行為」，例如創造同墮落。

由於「神話」喺日常用語中經常用嚟形容唔係客觀真實嘅故事，所以將一個敘事識別為神話可能會引起好大爭議。好多宗教信徒相信佢哋各自宗教傳統中講嘅故事係毫無疑問嘅歷史事實，所以反對將佢哋識別為神話，同時將其他宗教嘅傳統敘事標籤為神話。因此，有啲學者可能會出於實際原因將所有宗教敘事都標籤為「神話」，例如為咗避免貶低任何一種傳統，因為唔同文化之間會互相用唔同嘅方式嚟詮釋對方。其他學者可能會完全避免使用「神話」呢個詞，以免喺神聖嘅敘事上加上貶義。

## 概念定位

神話成日畀人攞嚟同奇幻呢種體裁比較。

神話同好似《魔戒》或者《哈利波特》等嘅奇幻作品比，主要有兩樣分別：
*奇幻由一個或者少數作者作，而神話喺一個族群內流傳：一份奇幻作品會有特定嘅作者，作者對故仔世界嘅嘢有話事權，能夠決定個故仔嘅真傳（canon；即係官方接受係故仔虛構世界一部份嘅嘢，相對於同人小說等讀者觀眾老作嘅嘢），例如對於「角色 A 係咪愛上咗角色 B」呢個問題嘅答案，最終話事權喺作者手上，讀者觀眾頂櫳都淨係有得猜測同寫同人小說；神話就唔同，神話故仔唔會有一個單一嘅作者，而係會喺一個族群之間嘅人流傳，每次有故仔俾人攞嚟講都可能會起變化（睇埋迷因），不過宗教權威可能會選取某啲神話故仔做佢哋嘅正典。
*奇幻一般唔俾人當係真，神話俾好多人當真：奇幻作品嘅前題就係個故仔純屬虛構，所以正路唔會有人當故仔內容係真事；相比之下，流傳神話故仔嘅人好多時都會當啲故仔係真，例如古希臘嘅人會流傳有關宙斯等希臘神話天神嘅故仔，而且仲往往會拜宙斯，相信宙斯相關嘅故仔係真事。

## 各地神話
* 亞洲：
** 中國神話（睇埋廣府民間故事）
** 蒙古神話
** 日本神話
** 韓國神話
** 越南神話
** 印度神話
** 吠陀神話
** 泰國神話
** 柬埔寨神話
** 古巴比倫神話
** 西藏神話
* 歐洲：
** 羅馬神話
** 希臘神話
** 北歐神話
** 芬蘭神話
** 蓋爾特神話，可以睇埋仙子相關嘅故仔。
** 斯拉夫神話
** 撒克遜神話
** 瑞士神話
** 意大利神話
** 羅馬尼亞神話
** 立陶宛神話
** 以色列神話
* 非洲：
** 埃及神話
** 非洲神話
* 美洲：
** 印第安神話
** 馬雅神話
** 阿茲特克神話
** 印加神話
** 瓜拉尼神話
* 大洋洲：
** 澳洲神話
** 毛利神話

## 常見橋段

*英雄旅程：有關故仔同情節嘅一個概念；據呢個諗頭，神話同傳說硬係傾向會跟從一個例牌流程嘅；個故仔會講主角受到某啲力量感召出發去冒險，並且喺冒險途中遇上重大嘅危機，期間打低強大嘅對手，並且有所成長，最後平安返到屋企。以下呢段對英雄旅程嘅描述，取自 1949 年出版嘅英文書《千面英雄》：
*:原文係英文，粵譯：（英雄旅程故仔講嘅係）一位英雄由平凡嘅世界出發，前往充滿咗超自然神奇嘢嘅地方；英雄喺嗰度遇上各種奇妙力量，並且得到一場決定性嘅勝利；英雄經歷完佢嘅神秘冒險之後返屋企，有能力施福畀佢嘅同伴。
**例如古希臘史詩《奧德修記》就被指係幾典型嘅英雄旅程。
*高傲：希臘神話啲故仔成日提到「有人類自高自大，諗住自己同天神對等甚至超越天神，結果落得悲慘下場」噉嘅情節，例如掗克妮嘅故仔就係噉。亦可以睇埋天使戰爭嘅故仔。
*創建神話

## 睇埋
*神祇
*寓言
*史詩
*人格化

## 引咗
三皇五帝

**三皇五帝**係「三皇」同「五帝」嘅合称，係中國傳說入面，夏朝之前嘅領袖人物。據《史記》，夏朝之前有以黃帝為首嘅五位帝王。其他古文獻又話五帝之前，仲有伏羲、神農等聖王，稱為三皇。

## 來源
三皇五帝最早嘅文獻記載係《呂氏春秋》，總共出過四次，包括用眾篇：「夫取於眾，此三皇、五帝之所以大立功名也。」貴公篇：「天地大矣，生而弗子，成而弗有，萬物皆被其澤、得其利，而莫知其所由始，此三皇、五帝之德也。」。不過《呂氏春秋》就無講三皇五帝到底係邊三皇五帝。

而喺《孟子》、《荀子》就叫「三王五霸」。例如《孟子》告子下篇：「五霸，三王之罪人也」，《荀子》大略篇：「誥誓不及五帝，盟詛不及三王，交質子不及五伯。 」

不過無論係三皇五帝、三王五霸定五伯，講緊都唔係話真係歷史上嘅人，而係歷史上嘅神話，或者係一啲領袖，因為功績太犀利，而畀人當神。西周之前，皇係講皇天上帝，即係天王、天君，即係天上面嘅神，西周金文《宗周鐘》：「隹皇上帝百神，保余小子。」《尚書‧召誥》：「皇天上帝，改厥元子。」而帝，就係人王嘅稱呼，即係天神喺人間嘅代表，古時有祭祀意義，《春秋緯‧元命包》：「帝者，諦也」，所以喺殷商之後都有以祖先做帝，祖先死咗之後，會入廟奉為帝畀人拜。換句話講帝即係指創立朝代嘅人，或者係一個民族嘅老祖宗。

後來皇同帝都變咗做人間聖王嘅稱呼，好似喺《春秋緯‧運斗樞》就咁講：「皇者，天，天不言，四時行焉，百物生焉，三皇垂拱無為，設言而民不違，道德玄泊，有似皇天，故稱曰皇。」即係話喺人之中，做最大話事嗰個，同皇天做嘅性質好似，所以叫皇，所以喺古人嚟講，皇帝就即係人間聖王，係皇天喺人間嘅代表。

## 內涵
《呂氏春秋》、《孟子》、《荀子》都有提過三皇五帝，但就無話畀人知係邊三皇五帝。對於中國古時好多神話傳說，一直都無話好有系統咁有人寫低，直到漢代先有人寫《緯書》將啲神話傳說編輯好一套，但係《緯書》都無記晒，只係根據嗰陣政治需要，揀啲可以配合儒學冶國理念嘅去記，所以喺之後亦有其他唔同嘅文獻，因為時勢同文化差異，而有其他三皇五帝名單嘅唔同版本。五帝之中以《史記·五帝本紀》版本最多人認同，而三皇就仲未有共識。

### 三皇
關於三皇，有唔同嘅講法：
* 天皇、地皇、泰皇(泰皇即人皇)(《春秋緯》、《史記‧秦始皇本紀》)
* 伏羲、神農、燧人（《尚書大傳》、《禮緯·含文嘉》）
* 伏羲、神農、女媧（《運鬥樞》、《元命苞》）
* 伏羲、神農、祝融（《白虎通義》）
* 伏羲、神農、共工（《通鑒外紀》）
* 伏羲、神農、軒轅（《帝王世紀》）

### 五帝
關於五帝，亦都有各種版本：
* 黃帝、顓頊、帝嚳、堯、舜（《史記·五帝本紀》、《世本》、《大戴記》、《易傳》、《禮記》、《春秋國語》）
* 少昊、顓頊、帝嚳、堯、舜（《白虎通號》、《尚書序》）
* 庖犧（伏羲）、神農、黃帝、堯、舜（《戰國策》）
* 太昊（伏羲）、炎帝、黃帝、少昊、顓頊（《禮記·月令》、《呂氏春秋》、《淮南子》）
* 黃帝、少昊、顓頊、嚳、堯（《資治通鑒外紀》）

## 始皇帝
過咗千幾年後，秦國嘅嬴政統一中原。坊間一直傳言話，佢覺得自己「功過三皇，德兼五帝」，功績好過三皇五帝，所以就同時攞個「皇」字同「帝」字夾埋，創造「皇帝」呢個詞，叫自己做「秦始皇帝」（後世簡稱「秦始皇」），然而咁係錯解。按史記秦始皇本紀，所記如後：

由此可知，古有天皇、地皇同泰皇，泰皇至貴。嬴政臣下話尊號泰皇。嬴政話唔要泰字，留皇字，用上古帝號，故此叫皇帝。 故此錯傳「功過三皇　德兼五帝」，皆因唔多清楚秦始皇本紀，以訛傳訛。

## 史實
關於三皇五帝史實問題，多數都認為三皇五帝係神話，其中研究得最詳細係顧頡剛代表嘅古史辯歷史學派，呢派研究過之後認為，三皇五帝喺禹之前，都係宗教神話。嗰陣時古史嘅性質係屬於宗教性，主題都係關於神蹟。一路到春秋戰國嗰陣，發生咗西方歷史學所講嘅神話歷史化運動，嗰陣時因為政治需要而推動天子、天命觀念，原始宗教入面嘅神都變咗做古代帝王，之後再發展成古史傳說。

亦有其他歷史學派認為神話總唔係百份百老作，所以三皇五帝可能真有其人，只係呢啲人因為做過啲好犀利嘅功績，畀人當咗係神咁拜。

另外仲有一派認為，喺無根據之下嘅唯一根據都無辦法要當住係歷史先，所以根據返文獻講嗰套神話嘅時代背景推敲，計出三皇五帝係喺大約10000年前到5000年前嘅事，先係三皇開天時代，之後係五帝闢地時代，當住係中國古代歷史咁睇。

## 參考
中國神話

**中國神話**係通過口耳相傳或者書面文字記載等各種形式，響中國流傳響寓言、小說、宗教、舞蹈、戲曲裡面嘅嘢，被認為係中華文化同中國歷史嘅瑰寶。某程度上，有啲神話會被當做歷史真實嘅一部份，最早嘅文字記載可以響《山海經》、《水經注》、《尚書》、《史記》、《禮記》、《楚辭》、《呂氏春秋》、《國語》、《左傳》、《淮南子》等古典書度搵到。
皇帝

**皇帝**係君主專制政治體制之下一個國家嘅最高統治者。中文嘅「皇帝」係由秦始皇帝嬴政所創，攞三皇五帝嘅「皇」同「帝」夾埋一齊，而嬴政就順理成章做咗中國歷史上第一個皇帝。而歐洲嘅「皇帝」係嚟自拉丁文嘅「imperator」或「caesar」，意思係羅馬帝國軍隊嘅最高統治者，之後畀神聖羅馬帝國嘅統治者繼續用，直到19世紀法國開始叫自己嘅君主做皇帝，引起歐洲一啲國家跟風。

而家，除咗日本天皇之外，基本上已經無君主叫做「皇」或者「帝」，所以將而家其他國家嘅君主叫做「皇」嚴格嚟講都唔係幾啱，例如將「英王」、「英女王」叫做「英皇」、「英女皇」。

為咗維護皇帝尊嚴，對於皇帝相關嘅名稱都有具體規定，例如皇帝嘅命叫「制」，令叫「詔」，皇帝嘅起居、服裝、出行都有專門嘅規定，例如冕服。皇帝自稱「朕」，其他人當面直接叫皇帝做「陛下」、「聖上」或者「萬歲」等、私底下叫皇帝為「聖人」、「官家」、「至尊」、「君王」、「天子」等等。
帝

**帝**係天帝或者王。原本解搭木架祭天。

甲骨文帝有兩種寫法，一種中間以打橫工形，另一種以口形。前者係巨同矩嘅古字，而口就係甲骨文丁字。

## 唐字
甲骨文帝字，就好似架木或者束木燔，用來祭天。呢個意思，後尾就變成禘字。而個帝字，就引伸解做天帝或者商王。天帝，或者叫上帝，係殷人神明，主人間禍福災祥。而殷人先王亦奉若神明，稱佢哋做帝，好似帝甲咁。

### 部首
《說文解字》歸佢入上部，《康熙字典》就歸佢入亠部。

### 音
帝中古讀都計切，去，齊韻，端。上古鍚部。

## 注
大佬 (遊戲)

**大佬**（；），又叫**大嘢**、**大機**、**波士**等，通常係指電子遊戲入面較勁較難打嘅敵方角色，通常體型大、血量多。一般嚟講，大佬要打好多下先至可以打得低，不過都有例外，例如有啲超級孖寶兄弟同相關系列嘅遊戲，大佬好多時都可以直接跳過，然後開機關令佢哋跌落深坑或者熔岩。

## 大佬嘅特性

* 多血，一般都係好多血（可能冇血睇），打極都打唔完，有時都唔知有冇傷到佢，總之就係消耗時間。
* 大隻，即係出現一隻好大隻嘅嘢（機器或生物），一般都有玩家角色5到10倍倒，幾乎佔咗半個屏幕，重有啲儬唔停咁跳出嚟。佢嘅子彈勁多，有時就直接用身體壓迫，最悶就係發難喳清屏，即係冇得擋，有時重冇得避，通常要喺死角打佢先至得。有啲飛機遊戲逼你放炸雞先至冇事。
* 勁傷，打人嗰陣比啲儬要傷好多，又或者有超多連招，打到你還唔到手，最犀利就係有一擊必殺。
* 勁快，佢一般避得好快，令你打佢唔到，或者好難打中，通常要喺死角先唔會俾佢打中。
* 特殊，開頭會當佢大佬，不過好多時知道點打之後就會當佢流嘢。

## 出場
大佬一般喺每關／每個級（通常一級有幾關）最後先至出場，打完可以升呢，視乎制作人員嘅創意，大佬出場嗰陣都會特別華麗，有時會有啲搞笑劇情。最後嘅正式大佬一般都係霸嗮成關。

## 種類
### 中嘢
中嘢（miniboss）係關卡入面間中會出現嘅強力敵人，戰鬥力一般會同普通玩家相當或者稍高過，有時打大佬前會打，主要係攞嚟俾玩家壓力。

### 隱藏大佬
隱藏大佬（bonus boss / super boss / superboss），即係一個就算唔打都爆到機嘅大佬，遊戲入面如果唔玩出隱藏關卡或者情節，隱藏大佬都唔會揾得到。隱藏大佬會勁過一般嘅大佬好多，好多時仲勁過遊戲嘅最終大佬，搵到佢哋嘅玩家有得自我挑戰，而且有陣時打低隱藏大佬可以得到一啲好有用嘅遊戲道具，所以會間接幫到玩家做主線任務。

## 屈大佬
死角，通常係指大佬打唔到嘅位置，又或者大佬掂唔到嘅位置。

## 用大佬
大佬唔係個個可以用得，唔可以直接揀嘅叫做隱藏人物，一般喺選擇版面搵唔到，要用特殊密碼或者特殊按鍵方法。唔係個個遊戲都有大佬可以用，但係格鬥遊戲通常都可以偷大佬，重有一啲運動遊戲可以偷隱藏人物。可以偷大佬嘅遊戲重有好多，唔可以一一列舉。

## 睇埋
*奸角

## 引述
徐仁壽

**徐仁壽**（）係香港當地第一個唐人開辦英文中學，之前當地嘅學校主要都由教會或來自海外嘅宣道會開嘅。

徐仁壽祖籍廣東五華，佢阿爺係基督教會嘅長老，父親係先生。細個嗰陣跟佢老竇嚟香港生活，入聖約瑟書院讀書，所以咁信天主教。畢業後到廣東梅縣教中學，四年後返到母校聖約瑟書院教書。1919年，徐仁壽單獨創華仁書院，其後邀得舊同事林海瀾一齊辦學；到1924年又到九龍開分校。

徐仁壽喺事業巔峰嘅時候突然退休，將兩家華仁書院的辦學權轉讓畀咗天主教修會耶穌會。退休之後，搬去北婆羅洲經營樹膠業。

徐仁壽係粉嶺崇謙堂村嘅故居、位於崇謙堂對面嘅「石廬」，香港特區政府列咗做二級文物，由佢啲親人、當地彭姓嘅原居民打理。

徐仁壽先生嘅仔徐家祥係香港首位華人政府行政官。
1048年

## 大件事

## 響呢年出世嘅人

## 響呢年死嘅人

## 節慶、風俗習慣

## 文學、藝術
* 七月：北宋王安石寫咗一篇「餘姚縣海塘記」。
* 劉道醇寫咗本《聖朝名畫評》。
1047年

## 大件事

## 響呢年出世嘅人

## 響呢年死嘅人

## 節慶、風俗習慣

## 文學
* 七月七日：北宋王安石寫咗一篇「撫州招仙觀記」。
1046年

## 大件事

## 響呢年出世嘅人

## 響呢年死嘅人

## 節慶、風俗習慣

## 文學作品
* 九月十五：范仲淹寫咗岳陽樓記。
* 歐陽修寫咗偃虹堤記。
1044年

## 其他紀年

*中國
**宋：慶曆四年
**大理：天明末年
**西夏：天授禮法延祚七年
**遼：重熙十三年
*越南：明道三年、天感聖武元年
*日本
**長久五年、寬德元年
**皇紀：1704年

## 大件事
*緬族建立蒲甘王國。

## 響呢年出世嘅人

## 響呢年死嘅人

## 節慶、風俗習慣
1049年

## 大件事

## 響呢年出世嘅人
* 李公麟，北宋畫家

## 響呢年死嘅人

## 節慶、風俗習慣
五華 (搞清楚)

**五華**（）可以指：
* 五華縣，係中國廣東省梅州市下轄嘅縣。廣東人講嘅五華多數指省內嘅呢個縣份。
* 五華區，係中國雲南省昆明市下轄嘅市轄區。
1040年

## 大件事

## 響呢年出世嘅人

## 響呢年死嘅人

## 節慶、風俗習慣

## 節慶、風俗習慣
* 耶律宗真派使者去北宋，獻上《千角鹿圖》。
1039年

## 其他紀年

*中國
**北宋：寶元二年
*中國週邊
**大理：正治十三年
**西夏：天授禮法延祚二年
**遼：重熙八年
*越南
**李朝：通瑞六年、乾符有道元年
*日本
**長曆三年
**皇紀：1699年

## 大件事
*宋朝發佈韻書《集韻》。

## 響呢年出世嘅人
* 蘇轍，北宋政治人物，文學家（唐宋八大家之一）。

## 響呢年死嘅人

## 節慶、風俗習慣
1037年

## 其他紀年

*中國
**北宋：景祐四年
*中國週邊
**大理：正治十一年
**西夏：大慶二年
**遼：重熙六年
*越南
**李朝：通瑞四年
*日本
**長元十年、長曆元年
**皇紀：1697年

## 大件事
*宋朝發佈韻書《禮部韻略》。

## 響呢年出世嘅人
* 蘇軾，北宋政治人物，大文豪（唐宋八大家之一）。

## 響呢年死嘅人

## 節慶、風俗習慣
1035年

## 大件事
*納瓦拉王國國王桑喬三世死之後，拉米羅攞到阿拉貢，成立阿拉貢王國。

## 響呢年出世嘅人

## 響呢年死嘅人

## 節慶、風俗習慣
1034年

## 其他紀年

*中國
**北宋：景祐元年
*中國週邊
**大理：正治八年
**西夏：顯道三年、開運元年、廣運元年
**遼：重熙三年
*越南
**李朝：天成七年、通瑞元年
*日本
**長元七年
**皇紀：1694年

## 大件事
*7月：黃河改道，係自漢朝王景治河後、800年來第一次決口改道，自此黃河離開京東故道，呢件事叫做橫隴改道。

## 響呢年出世嘅人

## 響呢年死嘅人

## 節慶、風俗習慣
1031年

## 大件事

## 響呢年出世嘅人

## 響呢年死嘅人
* 6月25號：遼聖宗，契丹第六代王。（972年出世）
* 7月20號：羅貝爾二世，法蘭西人，法蘭西卡佩王朝第二代王。（972年出世）
* 高麗顯宗（韓文：고려 현종），**王**氏，諱**詢**，字**安世**，高麗國第八任君主。（1010年出世）
* 11月29號：卡迪爾一世，伊斯蘭教第四十三代哈里發，阿拔斯朝第二十五代哈里發。（947年出世）

## 節慶、風俗習慣
1030年

## 大件事
* 歐陽脩省試攞第一，同年參加殿試，名列甲科第14名，22歲之齡中進士。

## 響呢年出世嘅人

## 響呢年死嘅人

## 節慶、風俗習慣
1021年

## 大件事

## 響呢年出世嘅人
* 12月18號：王安石，北宋政治人物、思想家、文學家（1086年死）

## 響呢年死嘅人

## 節慶、風俗習慣
1010年

## 其他紀年

*中國
**宋：大中祥符三年
**遼：統和二十八年
**大理：明啟元年
*越南：景瑞三年、順天元年
*朝鮮半島
**顯宗二年
**檀紀：3343年
*日本
**寬弘七年
**皇紀：1670年
*佛曆：1552年～1553年
*回曆：400年5月6號～401年5月15號
*猶太曆：4770年4月7號～4771年4月16號

## 大件事
*高麗喺原先三京基礎上，加多南京（而家首爾）做四京

## 響呢年出世嘅人

## 響呢年死嘅人

## 節慶、風俗習慣
1009年

## 大件事

## 響呢年出世嘅人
* 5月22號：蘇洵，北宋政治人，北宋文學家（唐宋八大家之一）。

## 響呢年死嘅人
* 7月18號：若望十八世，天主教教宗。
* 11月19號：黎龍鋌，越南前黎朝末代皇帝（986年11月15號出世）
* 高麗穆宗王訟（韓文：고려 목종），字孝伸，高麗國第七任君主。（980年出世）

## 節慶、風俗習慣
1006年

## 其他紀年

*中國
**北宋：景德三年
*中國週邊
**遼：統和二十四年
*越南
**前黎朝：應天十三年
*朝鮮半島
**高麗：穆宗九年
**檀紀：3339年
*日本
**寬弘三年
**皇紀：1666年
*佛曆：1548年 - 1549年
*回曆：396年3月21號 - 397年4月1號
*猶太曆：4766年4月22號 - 4767年5月3號

## 大件事
* 六月，宋真宗下詔，廣州唔可以擅自攻打交趾。
* 七月，緣海安撫使邵華向宋真宗呈上安南國山川圖。

## 響呢年出世嘅人

## 響呢年死嘅人

## 節慶、風俗習慣

## 節慶、風俗習慣
* 黃休復寫咗本《益州名畫錄》。
1007年

## 大件事

## 響呢年出世嘅人
* 歐陽修，北宋政治人物、文學家（唐宋八大家之一）。

## 響呢年死嘅人

## 節慶、風俗習慣
1008年

## 其他紀年

*中國
**北宋：大中祥符元年
**遼：統和二十六年
*越南
**前黎朝：景瑞元年
*日本
**寬弘五年
**皇紀：1668年

## 大件事
*宋廷頒佈中國第一部官方韻書《廣韻》，係中古音研究嘅重大資料。

## 響呢年出世嘅人

## 響呢年死嘅人

## 節慶、風俗習慣
1000年

## 大件事

## 響呢年出世嘅人
* 思維三世（西爾維斯特三世），羅馬天主教教宗（1063年死）

## 響呢年死嘅人

## 節慶、風俗習慣
雪花

**雪花**（）係響雪裏面嘅冰晶，有住六邊形對稱嘅基本特性。雪花係響雲裏面由細細粒嘅冰晶黐埋一齊形成，隨住雪落到地面。大嘅雪花直徑可以去到5到7厘米。

## 睇埋
*碎形
*曲氏雪花
阿姆斯特丹

**阿姆斯特丹**（，），廣東話舊時叫**菴士**或者**菴士埠**（），舊時又叫做**荷京**（），係荷蘭嘅首都，以港口、紅燈區、咖啡鋪同運河出名，有「北歐威尼斯」嘅稱呼，人口約74萬。

## 現代城市
由於古典同現代融合，阿姆斯特丹成為旅遊者嘅聖地、生活嘅樂園同商人嘅寶地。2004年有7百萬遊客嚟過。鋪頭、咖啡廳四圍都係嘅街，繁榮嘅商業貿易同豐富嘅文化資源畀呢處嘅人生機同現代感。單車，有軌電車，地鐵，船，以至溜冰鞋載住啲人過日子。阿姆斯特丹繼續係世界最有嘅競爭力大都市行列之中。

## 市內交通
以電車同巴士為主，而地下鐵只有兩條線。中央火車站係荷蘭去其他國家嘅重要一站。喺阿姆斯特丹，單車係市民嘅主要交通工具之一。市内嘅路大部分有單車徑。阿姆斯特丹市内有好多運河，就係昔日發達航運嘅見證。阿姆斯特丹主要嘅國際機場係位於市區西南方15公里處嘅史基浦機場（Schiphol）。

## 運動
阿姆斯特丹1928年搞過第九屆夏季奧林匹克運動會，係到而家唯一荷蘭城市搞過夏季奧運會。

阿姆斯特丹亦係荷蘭甲組足球聯賽球隊阿積士足球會嘅主場城市，主場係阿姆斯特丹球場。阿積士贏過歐洲聯賽冠軍盃、歐洲足協盃、歐洲盃賽冠軍盃同洲際盃足球賽冠軍。

## 經濟
阿姆斯特丹係荷蘭最主要嘅金融商貿城市。好多荷蘭嘅大型企業同銀行都將佢哋嘅總部開喺阿姆斯特丹，其中包括荷蘭銀行、飛利浦、阿克蘇諾貝爾、ING集團、皇家阿霍德、喜力同埋綠色和平。

阿姆斯特丹嘅阿姆斯特丹證券交易所曾經係世界上最歷史悠久嘅證券交易所，而家已經併入泛歐交易所，註冊總部依然喺阿姆斯特丹，係歐洲最大嘅證券交易所。

## 教育
阿姆斯特丹有兩間大學：阿姆斯特丹大學同埋阿姆斯特丹自由大學。

## 交通

### 地鐵、電車同巴士

目前，阿姆斯特丹有十六條電車路線同五條地鐵路線。呢啲路線全部都係由市政公共交通營運商阿姆斯特丹市政交通公司（GVB）營運，佢哋仲負責營運市內嘅巴士網絡。

有四條唔使畀錢嘅GVB渡輪專門載行人同單車穿過伊河去到行政區嘅阿姆斯特丹北區，仲有兩條要收費嘅渡輪喺港口東西方向行駛。除此之外仲有啲私人營運嘅水上的士、水上巴士、船隻共享服務、電動租船同運河遊覽船，載遊客暢遊阿姆斯特丹嘅水道。

區域巴士同一啲郊區巴士就係由Connexxion同艾格德營運。國際長途巴士服務就由歐洲巴士喺阿姆斯特丹阿姆斯特爾車站提供，IDBUS喺阿姆斯特丹斯洛特代克車站提供，而歐洲兆客就喺市東面嘅Zuiderzeeweg提供服務。

為咗方便去市中心，阿姆斯特丹市內設有好多個「泊車轉乘」（P+R）地點，喺呢啲地方大家可以用平嘅價錢泊低架車，然後轉搭其中一種公共交通工具。

### 汽車
喺1932年，阿姆斯特丹原本係打算做荷蘭高速公路網絡嘅中心，即係一個類似零公里點嘅存在， 計劃係要建八條由一號到八號嘅高速公路，全部由呢度出發。 但係因為第二次世界大戰爆發同埋優先事項改變，導致而家嘅情況就係只有A1、A2同A4呢三條高速公路係按照原定計劃由阿姆斯特丹出發。原本通往鹿特丹嘅A3就喺1970年取消咗，為咗保護綠心地區。通往北面贊丹嘅A8同A10環城公路就喺1968年到1974年期間通車。 除咗A1、A2、A4同A8之外，仲有好多條高速公路，好似A7同A6都有大量車輛主要係開去阿姆斯特丹。

圍繞住阿姆斯特丹嘅A10環城公路將阿姆斯特丹同荷蘭嘅全國高速公路網絡連接起來。A10上面嘅交匯處容許汽車經過18條編號由S101到S118嘅「市區道路」入市。呢啲市區道路係冇立體交叉嘅區域道路，有時仲冇中央分隔帶。大多數呢啲道路都畀單車使用。S100「市中心環路」就係一條圍繞住市中心嘅小型環城公路。

喺市中心開車係唔受鼓勵嘅。泊車費好貴，仲有好多街道唔畀車入去，或者就係單程路。 當地政府贊助咗好多共享汽車同共乘嘅計劃，例如「Autodelen」同「Meerijden.nu」。 當地政府仲開始喺市內移除泊車位，目標係到2025年之前移除10,000個泊車位（大約每年1,500個）。

### 國鐵

荷蘭鐵路（Nederlandse Spoorwegen）喺阿姆斯特丹設有十個車站。 其中五個係城際列車嘅停靠站：斯洛特代克、南站、阿姆斯特爾、比杰爾梅爾競技場同中央車站。提供本地服務嘅車站有：萊利蘭、RAI、霍倫德雷赫特、穆伊德波特同科學園。阿姆斯特丹中央車站仲係一個國際鐵路車站。由呢個車站出發，有定期列車服務去奧地利、白俄羅斯、比利時、捷克共和國、丹麥、法國、德國、匈牙利、波蘭、俄羅斯、瑞士同英國。喺呢啲列車之中，包括荷蘭鐵路嘅國際列車（阿姆斯特丹-柏林）、歐洲之星（阿姆斯特丹-布魯塞爾-倫敦）、高鐵荷比法（阿姆斯特丹-布魯塞爾-巴黎/里爾）同城際快車（阿姆斯特丹-科隆-法蘭克福）。

### 機場

由阿姆斯特丹中央車站搭火車去阿姆斯特丹史基浦機場唔使20分鐘，有國內同國際嘅城際列車服務，包括高鐵荷比法、歐洲之星同布魯塞爾城際列車。史基浦機場係荷蘭最大嘅機場，歐洲第三大機場，全世界第十四大嘅客運機場。每年處理超過6,800萬名旅客，係四間航空公司嘅基地，包括荷蘭皇家航空、Transavia、馬丁航空同Arkefly。 ，史基浦機場係全世界第五繁忙嘅國際客運機場。 呢個機場嘅位置係低於海平面4米。 雖然史基浦機場喺國際上都叫做阿姆斯特丹史基浦機場，但其實佢位於阿姆斯特丹市西南面嘅鄰近自治市哈勒默梅爾。

### 單車

阿姆斯特丹係全世界最單車友善嘅大城市之一，亦係單車文化嘅中心，有好多方便單車騎士嘅設施，例如單車徑同單車泊架，仲有好幾個有保安看守嘅單車儲存庫（*fietsenstalling*）可以用。

根據荷蘭統計局（CBS）最近公布嘅數字，2015年阿姆斯特丹442,693個家庭（850,000個居民）總共擁有847,000架單車，即係平均每個家庭有1.91架單車。 偷單車嘅情況好普遍喺2011年，阿姆斯特丹大約有83,000架單車被偷咗。 所有社會經濟階層嘅人都會用單車，因為單車好方便，阿姆斯特丹面積細，有嘅單車徑， 地勢平坦，仲有開車唔方便。

## 氣候
阿姆斯特丹氣候宜人，天氣情況主要受到嚟自北海嘅氣流影響，屬終年溫和嘅溫帶海洋性氣候。冬季氣溫溫和，好少低過0&nbsp;°C。阿姆斯特丹遭受嚟自歐洲大陸、斯堪的納維亞、俄羅斯同埋西伯利亞嘅寒流侵襲嘅少數地區可能出現霜凍。由於阿姆斯特丹三面環水，同埋有好強嘅熱島效應，夜晚氣溫好少低過-5&nbsp;°C，但係25公里外嘅東南市郊希爾弗瑟姆，最低氣溫可以去到-12&nbsp;°C。夏季溫暖但唔炎熱。8月平均最高氣溫得22&nbsp;°C，超過30&nbsp;°C嘅高溫一般嚟講只有3日左右。阿姆斯特丹平均每年有約175日降水，但年平均降水量只得唔夠到760毫米。雨季一般由10月到第二年3月，降水方式以細雨為主。極少數情況下，阿姆斯特丹會遭受暴風雨。

## 註
感恩節

**感恩節**（；）係美國同加拿大都有嘅節日，傳統上係感謝上天過去一年嘅贈與同豐收。感恩節通常會同親戚或者屋企人食餐大嘅嚟慶祝，傳統嘢食包括火雞、薯蓉同南瓜等等。

雖然美國同加拿大都有感恩節，但係唔同日子加拿大嗰個喺10月頭，第二個禮拜一放一日假；而美國嗰個就喺11月尾，第四個禮拜四放兩日假，第二日假仲有自己名，叫黑色星期五。

## 美國感恩節

美國喺1863年開始正式慶祝感恩節，起初定咗喺11月26號，1939年至1940年間搬咗去11月第三個禮拜四，1941年再搬去每年11月第四個禮拜四慶祝，並且由嗰日起連續放兩日假，連聯合國總部都喺感恩節正日放假。除咗放假之外，美國亦有所謂 ｢赦免｣ 火雞嘅傳統，1989年正式開始，火雞被總統 ｢赦免｣ 意思即係唔使被人食，餘生可以喺農田間自由hea。

個節正日之後嗰日叫黑色星期五，好多地方會減價促銷；喺美國，感恩節亦通常會被認為係標誌住聖誕採購季節嘅正式開始。

### 起源傳說

美國感恩節點嚟，一般嘅講法係話同搭五月花號，喺1620年登陸北美洲麻省普利茅夫殖民地嘅清教徒（加爾文宗）有關，話當年冬天唔少人餓死凍死，有啲人仲病死，話係當地原住民幫新移民學識咗點樣打獵、種粟米同南瓜，仲喺第二年得到豐收，話佢哋喺慶祝豐收嘅時候，邀請埋原住民一齊多謝上帝嗰一年嘅賜予咁話。不過有人叫呢個講法做傳說，學者亦認為呢種講法其實好有問題，其中一點係，1621年嗰次冇宗教性質，同現時嘅感恩節唔同，比較可信嘅可能係1623年嗰次，另一點係，嗰年之前喺美洲嘅歐洲人其實已經有過類似慶祝，例如1619年嗰次，甚至原住民本身喺歐洲人嚟之前早喺11世紀開始已經有類似慶祝。

## 加拿大感恩節
加拿大由1879年開始正式慶祝感恩節，起初係喺10月同11月之間浮動，一戰後定咗喺11月11號和平紀念日，1931年再搬去每年10月第二個禮拜一（同美國嘅哥倫布日撞），呢日喺1957年立法規定係感恩節。

加拿大感恩節嗰餐食乜，各地傳統略有唔同，但係同美國唔同嘅係，各地傳統都包括有金巴利汁。

### 起源傳說
加拿大嘅感恩節，一般嘅講法係嚟自1578年馬丁·霍碧沙平安去到加拿大嗰陣所做嘅感恩儀式，當時佢哋食咗嘅係豆同罐頭牛肉。

## 來歷
無論係美國同加拿大，感恩節其實都好可能係嚟自美洲原住民喺歐洲人嚟之前已經有，用嚟慶祝豐收嘅儀式，相反，歐洲人喺當時雖然亦都有感恩儀式，但係性質上係多謝上天喺航海之後平安到埗，而唔係慶祝豐收，同現時嘅感恩節，喺性質上唔同，而正因為係咁，目前嘅感恩節，有人認為係屬於文化盗用。

## 睇埋
* 黑色星期五 (商業)

## 註

## 攷
19世紀

**19世紀**係1801年至1900年嗰一百年嘅世紀。呢段期間最顯著嘅係西歐同北美因工業革命促成嘅技術同經濟上嘅進步。
香港螳螂

係昆蟲裏面嘅主要捕獵者。不論係香港，或者全世界其他地方，螳螂對控制害蟲數目都有好大嘅貢獻，而佢亦都係其他食蟲動物嘅主要食物。香港現時大約有十幾種螳螂，以下係其中幾種：

#麗眼斑螳（花螳螂） Creobroter gemmata
#棕污斑螳 Statilia maculata 
#廣斧螳 Hierodula patellifera 
#八刺寬腹螳（勇斧螳） Hierodula membranacea
#毛螳 Spilomantis occipitalis
#大齒螳 Odontomantis planiceps

## 另見
*香港昆蟲
*香港生態
贛

**贛**有兩個讀音，分別係：
*音禁，粵拼：gam3
**贛江，江西第一大河，又字「灨」。
**江西簡稱，因為贛江流過成個江西而得名。
**贛語，又叫江西話。
**贛劇，江西地方嘅大戲。
**贛縣，江西贛州嘅縣。
*音貢，粵拼：gung3
**通假，通「貢」，意思係「賜予」。呢個係贛字本義，「贛」從「貝」，同財物有關。
**子貢，孔門弟子，因為贛通貢，又作「子贛」。
**贛氏，子貢後人。子貢嘅名姓係姓端木、名賜，因為名嘅關係，嗌做「子**貢**」，佢嘅後人分兩姓，一支沿襲父姓爲「端木氏」，另一支取「貢」嘅通字「贛」爲「贛氏」。
## 攷
*粵語審音配詞字庫查「贛」字
*漢典查「贛」字
*贛姓──中文百科在綫
公元

**公元**（喺基督宗教叫**主曆**）即係公曆嘅紀元，由6世紀歐洲神學家創立，攞佢哋計到耶穌出世嗰年做元年。公元係而家國際通行嘅紀年標準。

6世紀嗰時，歐洲嘅神學家話耶穌係響羅馬建國754年出世，所以計嗰年做公元元年；但而家考證過後，一般認為耶穌好可能喺公元前7至4年左右出世。

公元1年之前嘅係公元前1年（喺基督宗教叫 ｢主前1年｣），冇公元0年。
曆

**曆法**係用年、月、日等時間單位去計算時間嘅方法。

主要分爲陽曆、陰曆同埋陰陽曆三種。陰曆又叫做太陽曆，佢嘅曆年係一個回歸年，現時國際通用嘅公曆（西曆）就係太陽曆嘅一種；陰曆又叫做月亮曆，或者太陰曆，佢嘅曆月係一個朔望月，曆年係12個朔望月，大月有30日，小月有29日，伊斯蘭曆就係陰曆嘅一種；陰陽曆嘅平均曆年係一個回歸年，歷月係朔望月，因爲12個朔望月同1個回歸年相差太大，所以陰陽曆入面有閏月，令到呢種曆法又可以同月相相符，又同地球圍繞太陽嘅週期運動相符合。中國嘅農曆就係陰陽曆嘅一種。

曆法入面中有其他嘅時間單位：

* 節氣
* 世紀
* 年代

## 曆法系統

一個曆法系統會爲每一日設計一個曆法上面嘅日期，所以星期本身唔算係完整嘅曆法系統。如果一個系統爲一年內嘅每一日命名，但係無講年份嘅方法，咁都唔算係完整嘅曆法系統。

最簡單嘅曆法系統係以某一個參考日或者時間爲準，計算經過咗幾多個時間單位，好似儒略日同埋UNIX時間咁就係呢種系統，如果時間單位唔變嘅話，唯一可能嘅變化就係改參考日或者時間，令到計算嘅時間單位少啲，呢種曆法系統嘅換算只需要加法同減法。

其他嘅曆法系統有一個或者多個大啲嘅時間單位。

有一個大啲嘅時間單位嘅曆法系統：

* 週次同埋每個禮拜嘅第幾日：呢個系統唔常見，佢嘅特點係無年，每隔一個禮拜，週次就會加一。
* 年同埋呢年入面嘅第幾日：例如ISO 8601嘅順序日期表示法。

有二個大啲嘅時間單位嘅曆法系統：

* 年、月、日：大部份嘅曆法系統都屬於呢一種，包括公曆、儒略曆、伊斯蘭曆、農曆、同希伯來曆。
* 年、週次同每個禮拜嘅第幾日：例如ISO week date。

大啲嘅週期都可以同自然現象同步：

* 太陰曆係同月亮嘅運動（月相）同步，例如伊斯蘭曆。
* 太陽曆係依照同太陽運動有關嘅季節變化同步，例如伊朗曆。
* 陰陽曆係合併咗月亮和太陽嘅變化，例如農曆、印度曆或者希伯來曆。
* 亦都有啲曆法系統似乎係同金星嘅運動同步，例如一啲古埃及曆法，同金星出現係赤道上面嘅時間同步。

星期係少數無同自然現象同步嘅時間週期。

通常曆法系統會包括一個以上嘅週期，或者同時有週期內同週期以外嘅日期，就例如法國共和曆嘅一個月有30日，一年有五或者六日唔屬於任何一個月（法國共和曆閏日）。

大部分嘅曆法系統會整合更多複雜嘅時間週期，例如大部分嘅曆法系統都會有年、月、星期、日，但係定義可能唔同。好多曆法系統都有一星期嘅七日，已經用咗超過幾千年。

### 太陽曆
#### 太陽曆入面嘅日
太陽曆會為每一個太陽日定義一個日期，一日會以兩次連續事件（例如日落）之間嘅時間為準，一年之中，兩次連續事件嘅間隔時間可能略有變化，或者會平均為平均太陽日，其他嘅曆法都會用太陽日做時間單位。

#### 曆法改革
有好多有關曆法改革嘅建議，例如係世界曆、國際固定曆、全新世紀年及漢克亨利萬年曆（Hanke-Henry Permanent Calendar）。類似嘅諗法喺唔同時期都有出現，但係因為無連續性、實施嘅時候要大規模調整，或者宗教反對等等嘅原因，最後都無實現到。

### 太陰曆
唔係所有嘅曆法系統都會用太陽年做單位。太陰曆就係用月相變化嚟計算日期嘅曆法。因為回歸年嘅長度並唔係月相週期嘅整數倍，單純嘅太陰曆好快就會同季節對齊唔到。不過同其他自然現象會對齊得好好，例如潮汐。伊斯蘭曆就係太陰曆嘅一種。

Alexander Marshack喺一本好有爭議性嘅書入面認為一個骨棒上面嘅痕跡（c. 25,000 BC）代表太陰曆，而Michael Rappenglueck亦都認為一幅15,000年前嘅洞穴畫入面就有太陰曆。

### 陰陽曆
陰陽曆為咗令月份同季節可以對應，會以某一個規則加一個月嘅方式嚟調整，例如希伯來曆就有19年嘅週期，而農曆嘅閏月都有類似嘅規則。

## 曆法嘅時間單位
幾乎所有嘅曆法系統都會將整數日整合為月或者係年。喺太陽曆入面，一年接近地球嘅回歸年（亦即係一個完整季節循環所需要嘅時間），一般會用喺農業活動嘅規劃上面。太陰曆就係以月相變化為主，一啲曆法系統仲會有其他嘅時間週期，例如星期。

因為回歸年嘅長度唔係一日嘅整數倍，因此太陽曆有啲年嘅日數會同其他年嘅日數唔一様，例如閏年要加一日（閏日）。陰曆嘅月或者陰陽曆入面一年嘅月份數，都會有類似嘅情形，叫做置閏。大多數太陽曆嘅一年都冇辦法分為長度相同，唔變動嘅十二個月。

有啲文化會定義其他嘅時間單位，例如星期，而中國以前用嘅一干支係60，因此有干支紀年同干支紀日。有啲文化會用唔同嘅年代起算日期，例如日本嘅年份就係以天皇即位為準，並且有對應嘅年號，例如明仁天皇嘅年號係平成，2006年就係平成18年。

有啲曆法會定義特定嘅日期，例如農曆就會針對季節嘅變化，喺太陽年入面選出二十四個日期，定為二十四個節氣。

## 其他曆法分類
### 計算曆法及天文曆法
天文曆法（astronomical calendar）係以天文觀測為準嘅曆法，例如使用定氣定朔嘅現代農曆、宗教性嘅伊斯蘭曆及第二聖殿時嘅古猶太曆。呢種曆法好處係完美而且永遠準確，缺點係無公式，若果要回推好耐之前嘅某一日嘅日期會比較困難。

計算曆法（arithmetic calendar）係用嚴格嘅數學公式計算嘅曆法，例如而家嘅猶太曆，亦稱為以規則為準嘅曆法，好處係容易計算特定時間係邊一日，不過同自然變化對應嘅精準性就比較差，即使曆法本身非常精準，亦會因為地球自轉及公轉嘅變化，累積偏差，因此一個計算曆法使用嘅期限有限，可能只有幾千年，之後就要用新嘅曆法系統代替。

### 完整曆法同唔完整曆法
曆法都分完整同唔完整。完整曆法會為每一日設定一個日子，而唔完整曆法就唔會。例如古羅馬曆無為冬天嘅日子設計日子，直接跳過，統稱為冬日，就係唔完整曆法嘅一種，大部份嘅曆法都係完整曆法。

## 用途
曆法嘅主要用途係識別日期，記錄已經發生過嘅事，告知或者同意未來嘅某一個事件。日期可能有農業上、生活上、宗教上或者社會上嘅重要性。例如曆法可以用嚟決定幾時播種或者收割，邊幾日係法定假日或者宗教假日，日期可以表示會計年度嘅開始同結束。有啲日子有法律上嘅重要性，例如要交稅嘅日子或者合約嘅期限。一日嘅日期亦都可以提供一啲有關嘅資訊，例如季節。

曆法亦都係完整計時系統嘅一部份，有日期同時間就可以精確咁定義某個特定嘅時刻，現代嘅計時器可以顯示日期、時間同星期幾。

## 中國古代嘅曆法

* 授時曆
* 時憲曆

## 一啲特殊嘅曆法
### 會計年度
會計年度係指政府或者企業為預算、會計或納稅而設嘅年度。一個會計年度共有12個月，開始同結束時間就唔同國家唔同，例如美國嘅會計年度係由10月1號開始，到9月30號結束。印度同香港嘅會計年度都係由4月1號開始，到3月31號結束，不過有啲小公司嘅會計年度會由屠妖節開始，到隔年嘅屠妖節前一日結束。

會計上成日會用，每一個月會有固定嘅週數，以便各月之間同各年之間嘅比較。例如一月固定有四個禮拜，二月固定有四個禮拜，三月固定有五個禮拜等等，每五至六年會自動加上第53週，ISO 8601係有關日期嘅國際標準化組織辦法，一個星期固定由禮拜一開始，到禮拜日結束。第一個禮拜係包括公曆入面一月四號嗰個禮拜。

## 參考資料
### 引用

### 來源
* 
* 

## 睇埋
* 曆法一覽
* 曆法改革
* 公曆（格里高利曆）
* 農曆（夏曆）
* 保加爾曆法
* 實時時鐘
吳

**吳**（）可以係：

## 政權
*中國
**吳 (周)：春秋諸侯國之一，又叫「句吳」「工吳」
**吳 (三國)：三國時期孫權所建嘅國，又叫「孫吳」「東吳」
**吳 (十國)：五代十國中嘅一國，又叫「楊吳」「南吳」
**吳越國：亦係五代十國嘅一國，王室姓錢。
*越南
**吳朝：越南朝代。

## 地名
*吳地，又叫「三吳」，大概喺家下江蘇南部。
**江浙，江蘇叫「吳」，浙江叫「越」，「江浙」古時嗌「吳越」。
*蘇州簡稱
*吳縣，舊時係吳郡、吳州、蘇州嘅治所，1995年改爲吳縣市，2000年改爲蘇州吳中區、相城區。
*吳市，日本廣島縣西南部嘅市。
**吳站，西日本旅客鐵道吳線喺吳市嘅車站。
**吳港，吳市嘅海港。
**吳基地，日本海上自衛隊喺吳市嘅基地。

## 其他
*吳語
*吳氏，姓氏
*日本嗰邊會將比較早從中國傳去日本嘅嘢冠以「吳」，比如和服會嗌「吳服」，漢字日文讀音中有吳音。
細胞

**細胞**（，Cell）係生物嘅基本構成單位。除咗病毒，第啲生物全部都係細胞構成嘅。之不過，病毒嘅生命活動一定要響細胞入便先至有顯現。

一般嚟講，好似細菌呢啲微生物同埋原生動物淨係得一個細胞構成，叫做單細胞生物；而高等植物同高等動物係多細胞生物。細胞可分做兩挺類型：原核細胞同真核細胞。

## 歷史
英國人羅拔虎克（Robert Hooke，1635～1703）響1665年發現細胞。佢用自己做嘅顯微鏡睇水壺崒，發現有機物質上有一格一格嘅細空間，於是乎就用英文「cell」嚟嗌呢啲格仔空間。1674年，荷蘭人列文虎克（Antonie van Leeuwenhoek）用佢自己做嘅顯微鏡睇到微生物，係第一個發現細菌嘅科學家。

1809年，法國人拉麥克（Jean-Baptiste de Lamarck，1744—1829）提出：「所有生物嘅身體，都係由細胞組成。」當時未有具體證據支持呢個說法。到1850年代，德國人舒旺（Theodor Schwann，1810~1882）發現動物細胞裡面有細胞核。與此同時，另一個德國人舒萊登（Matthias Schleiden，1804~1881）研究植物嗰陣，亦都話植物細胞裡面有細胞核。兩個人都認為：「生物係由細胞組成」，咁就係細胞學嘅基礎。

中國嘅李善蘭響1858年寫咗一本《植物學》，用咗「細胞」作為cell嘅中文譯名。

## 結構

動物嘅細胞同植物嘅細胞響結構上係有唔同嘅。整體嚟講，植物細胞係有一個細胞壁包住細胞嘅物質，但動物就冇呢種結構，成個細胞都可以隨意轉變形狀。雖然係咁，有啲結構係動物同植物都有嘅，例如細胞核。

### 動物細胞嘅結構
* 細胞核：包含咗遺傳物質(DNA)，包括染色體、核糖核酸等。
* 細胞膜：細胞同環境之間嘅分界，能夠調節物質嘅進出，例如可以防禦細菌或者其他生物嘅入侵，即免疫功能。
* 粒線體：又稱「線粒體」，主要協助細胞呼吸，並且產生細胞使用能量最直接嘅形式──三磷酸腺苷。
* 細胞質：含有維持生命嘅基本物質，好似醣類、脂質、蛋白質，因此亦都係細胞生存嘅主要場所。

### 植物細胞嘅結構

* 細胞壁：作用係固定同支撐植物細胞嘅形狀，但結構較為疏鬆，可以畀其他物質進入細胞內部。
* 葉綠體：主要功能係吸收光能，轉化成化學能，並藉此將無機物（二氧化碳同水）合成為有機物（醣類）。呢種過程為之光合作用──光表示光能，合表示合成。
* 細胞核：同動物細胞一樣。
* 細胞膜
* 粒線體
* 細胞質

## 細胞學說

細胞學說（cell theory）係現代生物學基礎之一。呢個理論宣稱：
#細胞係生命嘅基本單位；細胞具有細胞核（nucleus）同細胞質（cytoplasm）等結構並且由細胞膜（cell membrane）保護住。
#生物冚唪唥都由一粒或者多粒細胞組成嘅。以及
#所有現存嘅細胞都係由之前存在嘅細胞做細胞分裂（cell division）所產生出嚟嘅（而廿一世紀初生物學其中一個最大嘅問題係「宇宙嘅第一粒細胞點嚟」）。

一粒細胞本身具有生命應有嘅特徵，同時又有好多生物係由大量細胞組成：細胞曉做新陳代謝，由嘢食嗰度產生自己生存落去所需嘅能量同對外界刺激作出適當嘅反應，維持自身存在；而且細胞內部帶有遺傳資訊（DNA；可以話係隻生物嘅設計藍圖）；喺細胞分裂發生嗰陣，粒細胞自我複製，同時將佢啲遺傳資訊傳達去下一代嘅細胞嗰度，所以啲下一代會似生佢哋出嚟嘅細胞。喺一隻多細胞生物－例如係人同貓噉－裏面，隻生物身體嘅每一粒細胞最終都係由一粒受精卵嘅細胞嗰度嚟嘅，令到成隻多細胞生物全身上下嘅細胞喺遺傳上都一致。

因為細胞對生命過程嘅重要性，細胞係好多病變過程嘅基本單位，例如係癌病噉，癌病嘅主要一個問題在於啲癌細胞唔受控係噉自我複製，搞到身體好多器官唔能夠正常噉運作，而呢啲器官好多時做嘅係一啲維持生命必需嘅功能（心臟確保全身各部份都有血用、胃負責消化嘢食... 等等），所以呢啲器官失去功能可以引致死亡。

## 攷
新南威爾士

**新南威爾士**（，縮寫NSW），又譯**新南威爾斯**，簡稱**新州**，係澳洲人口最多嘅州，位於澳洲大陸東南部，首府係悉尼。而澳洲當地嘅唐人叫做「紐修威省」，又簡稱紐省。

1770年8月22號，英國占士曲船長去到依家嘅澳洲北岸嘅屬領島，宣告成個澳洲東岸為英國屬土，並命名為新南威爾士。但英國對新南威爾士正式展開殖民地管治就要等到1788年1月26號澳洲開埠。

佢原本包含澳洲大部分土地，19世紀，澳洲被劃分為唔同區塊以構成大英帝國嘅殖民地，呢啲區塊分別係：塔斯曼尼亞（1825年）、維多利亞（1851年）、昆士蘭（1859年）同埋南澳大利亞（1836年）。1901年呢啲殖民地連同西澳大利亞一齊宣告獨立，建立澳大利亞聯邦（Commonwealth of Australia）。

## 地理
呢個州包住成個澳洲首都領地，相鄰以北係昆士蘭，以西係南澳，以南係維多利亞，以東係杰維斯海灣領地同大海。

三個主要沿海城市係悉尼、紐卡素同埋臥龍崗。

其他較遠離城市嘅鎮包括Albury, Broken Hill, Dubbo, Orange, Bowral, Bathurst, Port Macquarie, Tamworth,Armidale, Inverell, Lismore, Nowra, Gosford, Griffith, Queanbeyan, Leeton, Wagga Wagga, Goulburn。

## 攷
方言

**方言**係一個語言學術語，英文係。方言分兩種，一種叫「地域方言」（），另一種叫「社會方言」（ 或 ）。地域方言係語言嘅地域變體，多數嚟講地域方言係因為大規模移民之後，久而久之演變出嚟。而社會方言係語言嘅社會變體，同一種話因為唔同人嘅職業、階層、年紀、性別差異，而喺講嘢嘅口音、措辭、言談之間會有唔同，例如上流社會同低下層社會嘅人講嘢就有唔同。社會方言之下又有所謂個人方言（），即係每個人講嘢自己嘅特點。

## 「方言」相對「語言」

通常任何有語言差異嘅社會，基本上每個人講嘢都係講方言，方言相對於語言嚟講，語言屬於一個抽象觀念，因為實際上每個人講嘢都係講方言而唔係講語言。對於語言一個比較實在啲嘅理解，可以講成「民族共同語」或者「民族語言」，即係指一個民族講嘢嘅大圍基礎。例如中國嘅民族共同語就係普通話，但實際上唔同地方嘅人講普通話都帶有方言嘅特性，就算係以標準普通話，即北京話嚟計，佢本身亦係一種地域方言，所以民族共同語其實本身都係以某一種方言作為基礎，所以又有分非基礎方言同基礎方言，但兩種嘢之間都有好多相通。

## 睇埋
*Idiolect
弗里德里希·恩格斯

**弗里德里希·恩格斯**（****，）係德國社會學家同哲學家，馬克思主義嘅開山祖師之一。佢係馬克思嘅老死，畀唔少錢馬克思使（經濟上嘅支持）。1848年，同馬克思夾份寫《共產黨宣言》，馬克思死咗之後，重幫手編輯第二同第三卷馬克思嘅《資本論》。佢重領導國際工人運動。
串

**串**，有時錯寫做**寸**，指一個人態度唔好、沙塵、招積。

## 典故
1966年，毛澤東搞文化大革命，全國紅衛兵搞嘅一樣嘢係「大串聯」（又叫「大串連」），即係穿州過省到處搞關係。呢班週圍搞事嘅友仔，廣州人叫佢地「串仔」、「串女」，而佢地嘅所作所為就叫做「串」喇。雖然文化大革命後尾停咗，但呢個字就一直流傳到而家，香港人好多時都會用。

## 睇埋
*自戀
*自豪
*達克效應

## 參考

* 《字正詞嚴 — 串爆》，彭志銘，am730，2007年11月19號
寸

**寸**係中國傳統長度單位。一尺係十寸，一寸係十分。喺文學上成日用「寸」嚟表示短嘅嘢。
咪嘴

**咪嘴**（lip-sync或者lip-synch；咪讀米陰平聲），又叫做**夾口型**、**假唱**，係指歌手響台上並唔係用現場真聲唱歌，而係響演出嗰陣用口型夾番預先錄製嘅聲帶。如果掉轉，用聲去夾畫面嘅口型，通常叫做配音。

歌手咪咀嘅原因大致下歸納如下：

*表演地點音響太差，或收音太差。 
*歌手缺乏現場表演嘅能力。 
*主辦機構要求表演者咪咀。
*為咗跳舞

## 睇埋
*幕後代唱
相睼

**相睼**（多寫做**相睇**），書面語叫**相親**，係指未婚或未有戀人嘅男女雙方互相見面交流以確立戀愛同婚姻關係嘅一種形式，通常係以出街食飯為主要形式，有啲係由屋企人、親戚、朋友介紹，有啲是通過婚姻介紹所搵符合指定條件嘅對象，當中包括搵外籍配偶嘅人。相親作為一種認識結婚對象嘅方式，比較簡單直接。
撈

**撈**（音：lou1），書面語叫**拌**，係一種準備食物嘅方法，做法係將啲醬同其他食物材料撈勻。撈呢種方法常用響澱粉質食物身上，例如麵、檬粉、飯等，亦有用響涼菜同生嘢，例如沙律、涼拌、魚生等。

## 撈嘅菜式
*撈麵
*魚翅撈飯
*豬油撈飯
*撈起魚生
*沙律
沙律

**沙律**（音譯自英文Salad），普通話譯**沙拉**或**色拉**，係一種主要由蔬菜撈埋一齊嘅食品，有時會有生果、肉、海鮮、蛋，再加沙律醬（例如蛋黃醬、千島醬、沙律醋、橄欖油）。

## 起源
喺中世紀，啲人會用鹹肉嚟醃製菜，呢個被認為係沙律嘅源頭。亦有講法話沙律嚟自羅馬帝國。

記者約翰·伊夫林（John Evelyn）寫咗一本有關沙律嘅書《Acetaria: A Discourse on Sallets》，本書入面話沙律係來自意大利或者荷蘭。

## 一覽
* 中華雞肉沙律
* 俄羅斯沙律
* 保加利亞沙律
* 凱撒沙律
* 吞拿魚沙律
* 囉㘃
* 尼斯沙律
* 希臘沙律
* 意式芝士沙律
* 椰菜沙律
* 田園沙律
* 華都夫沙律
* 薯仔沙律
* 蛋沙律
* 雜果沙律
* 雞肉沙律
* 青木瓜沙律

## 睇埋
* 沙律脫水器
民主黨 (香港)

**民主黨**花名「白鴿黨」，係香港嘅一個泛民主派政黨，由香港民主同盟同匯點合併而成，喺1994年10月2號正式成立，2025年4月12號摺埋，末代嘅主席係羅健熙。

民主黨而家喺香港立法會同香港區議會冇晒議席（喺九七回歸之前，曾坐擁19個立法局議席，九七回歸之後嘅立法會曾經擁有13個議席）。
## 歷史

### 和前綫合併
2008年10月9日，民主黨中常委羅致光回應明報查詢嘅時候承認民主黨中委會通過合併前綫嘅決定，將會喺2008年12月實行，而兩黨喺10月12日進行記者會，民主黨主席何俊仁同前綫召集人劉慧卿共同宣佈進入合併程序，不過解散前綫嘅方案因為唔過五分之四嘅會員支持而被否決。

### 民主黨停止參與民陣工作
2021年3月，民主黨宣佈停止參與民間人權陣線嘅工作，好多其他政黨同政治組織，好似街坊工友服務處、公民黨、新民主同盟、天主教正義和平委員會、民協、教協都因為擔心港區國安法而退出咗。

### 民主黨首次缺席區議會選舉
2023年10月30日，民主黨嘅六名成員參選新選舉制度下嘅區議會選舉，雖然有個別參選人得到個別三會成員提名，不過佢哋冚辦爛都達唔到提名門檻、冇得參選，民主黨亦正式缺席2023年嘅區議會選舉。黨主席羅健熙話會「在議會外仍有不同渠道服務市民」，同時表示就係咪解散問題需要和黨友商討。浸大政治及國際關係學系副教授陳家洛話，民主黨今次參選冇門顯示佢哋喺中央眼中仍係敵對勢力，反映泛民主派嘅選舉之路已盡，「接下來的空間是零」。

### 解散
2025年2月20日晚，民主黨召開中央委員會會議。會後民主黨主席羅健熙宣布，中委會決定解散民主黨同成立一個小組處理解散同清盤安排。小組由羅健熙、副主席莫建成及秘書長梁永權組成，主要處理清盤財政同法律上嘅問題。羅健熙強調今次成立小組係中委嘅集體決定，不過中委唔可以決定解散民主黨，最終決定權係喺會員手上面。民主黨依家有400會員，過去嘅會員大會有大概100名會員出席，不過因為今次事關重要，可能會有更多會員出席，如過有超過75%嘅出席者贊成，民主黨就會解散。

2025年4月12號，民主黨正式摺埋。
## 政治信念
# 香港係中國唔分割得嘅一部分，支持香港回歸中國。
# 回歸後實行一國兩制、高度自治同港人民主治港。
# 關心中國，作為中國人民嘅一分子，香港人有權利同責任去參與同評議國家事務。
# 對中國政府任何涉及或影響香港嘅政策，反映港人意見，爭取港人嘅利益得到合理嘅照顧。
# 民主係實現高度自治嘅必要條件，係殖民地統治結束後理所當然嘅發展。
# 民主、自由、人權及法治係現代社會進步同繁榮嘅基石。必須加速民主政制發展，並同時鞏固現有保障自由、人權同法治嘅制度，及進一步改革不足之處。
# 維持一個公平競爭同自由運作嘅市場體系，就需要有：適當嘅監管、合理同穩定嘅稅制、健全嘅法制同廉潔嘅政府。
# 經濟發展有賴投資者、勞工、專業人士、政府同社會每一分子共同努力。創造財富係社會發展嘅前提，而社會每一分子能夠合理分享發展成果，先至係創造財富嘅目的。
# 政改方案要喺立法會取得三分之二支持，要爭取建制派支持，必須喺「狹縫」覓出路，而泛民要先拋出「最大公因數」爭取建制接受， 但係「當我哋民主派都用最小公倍數（LCM），去收窄團結點，又點攞到連同建制派三分之二嘅支持？即使而家喺真普聯內過往被視為激進嘅人，都無用LCM 去團結大家」。
# 就算提名組成及運作不公平，但若最後仍可推出不同政見候選人，「是否就不合乎普及而平等的原則呢？」
# 為促進香港穩定繁榮、維護社會公義及消除任何岐視，香港需要建立一套健全嘅教育、醫療、房屋、勞工、社會福利同社會保障制度，更要促進個人平等嘅機會以發展個人潛能及社會參與。
# 為社會嘅長遠發展及保障下一代生活質素，致力保育環境，使到資源得延續，生生不息。

## 歷屆主席
*李柱銘 任期：1994年10月2號—2002年12月2號（連任4屆）
*楊　森 任期：2002年12月2號—2004年12月12號
*李永達 任期：2004年12月12號—2006年12月17號
*何俊仁 任期：2006年12月17號—2012年9月10號（連任2屆）
**劉慧卿（署任）任期：2012年9月10號—2012年12月16號
*劉慧卿 任期：2012年12月16號—2016年
*胡志偉 任期：2016年—2020年12月5號
*羅健熙 任期：2020年12月6號—2025年2月12號

## 立法會議員

## 區議會議員(2020-2023年度)
响香港第六屆區議會當中，民主黨曾經係全港擁有最多直選區議會議席嘅政黨，响15個區議會攞到91席，繼2003年第2屆香港區議會選舉後，做番區議會第一大黨，其中喺9個區議會都試過攞到優勢，亦係第六屆全港直選區議會議席第二多嘅政黨（亦係泛民主派區議會第一大黨），僅次於民主建港協進聯盟。

喺第6屆香港區議會選舉之後，議席有以下嘅變化：

*2020年1月，屯門區議員林頌鎧、朱順雅退黨。
*2020年12月，中西區區議員許智峯流亡海外，並且退黨，2021年5月尾冇咗議席。
*2021年2月3號，觀塘區議員洪駿軒成為本屆區議會第一位被裁定當選無效而冇咗議席嘅區議員。
*2021年3月中，東區區議員張國昌因家庭理由退黨。
*2021年3月31號，民主黨副主席林卓廷辭去北區區議員職務，正式劈炮。
*2021年4月29號，中西區區議員吳兆康劈炮。
*2021年5月，前立法會議員、葵青區議員尹兆堅、屯門區議員馬旗先後劈炮。
*2021年5月28號，葵青區議會主席單仲偕因為2019年10月1號遊行案被判坐花廳，緩刑兩年，冇咗區議員職務。
*2021年7至10月，近90%嘅民主黨區議員喺區議員宣誓風波入面，因為劈炮同埋宣誓無效而冇咗議席。
*2021年尾，喺2021年香港區議員宣誓入面宣誓有效嘅黃國桐、周卓奇、黎寶桂先後退黨，與此同時，北區區議員黃凱盈喺同年8月尾開始連續缺席北區區議會所有會議，2022年1月1號開始冇咗議席。
*2022年2月，中西區區議會副主席楊浩然退黨。

民主黨喺4個區議會入面剩低7名議員，包括：

2023年第7屆香港區議會選舉之前，朱子洛、羅健熙、伍凱欣、葉梓傑、潘秉康同埋黎熙琳原本有望參選，可惜佢哋最後攞唔夠三會成員嘅提名而棄選，結果泛民主派民選區議員清零，民主黨7名區議員响2023年12月31號任期結束。

## 選舉成績

### 立法會

### 區議會

## 前黨員
### 退黨潮
# 2002年4月，十幾人，包括陶君行
# 2010年，30人，包括范國威
# 2015年9月，9人，包括麥潤培
# 2018年12月12號，59人，包括5名區議員

### 其他前黨員
* 陳國樑，2000年退黨
* 劉千石，2000年6月被革除黨籍
* 馮智活，2001年1月退黨
* 陳偉業，2002年12月退黨
* 張炳良，2004年10月退黨
* 鄭家富，2010年6月退黨
* 黃成智，2015年4月被革除黨籍
* 梁翊婷、蘇逸恒，2022年2月被革除黨籍

## 註

## 連出去

*民主黨官方網頁
生果

**生果**（），果品一類，亦寫**生菓**，食得嘅果同種子嘅統稱，北方話會叫**水果**，然而廣東話水果，為另一類嘢食。生果有蘋果、梨、香蕉、荔枝、柑橘、橙等。但係唔係所有食得嘅果都叫生果，例如南瓜、豌豆同榖類等等，因為佢哋通常會係熟食而唔係生食。番茄既係生果，有時又唔歸入生果。

## 睇埋
*水果
*均衡飲食

類:菓
水果

**水果**，水生果品，另寫**水菓**。果喺廣東話意思，並非一定要生物學上嘅果，食落似果品即可。許蘅粵菜存真介紹三十二圍碟，有寫四水果，即水蓮藕、水蓢蔃、水馬蹄同水菱角。

## 攷
果

，植物研究學又叫，係被子植物特有嘅繁殖器官。植物本身向人類畀嘅食物部位方面，果係最多。大多數嘅果都生喺枝頭度，有部分果生喺樹幹或葉或地底度。一啲生食得嘅果會叫做生果。

## 結構
唔理係咩果都好，佢包括咗果皮同籽兩部分。熟咗嘅果啲皮細胞分化成外果皮，中果皮同內果皮三部分。其中：
*外果皮：果最出面嗰埐皮。
*中果皮：果中間好多汁嘅肉質部分
*內果皮：果最入面比較硬嘅核
*籽：核入面嘅仁。

## 分類
喺植物研究學嚟講，一般係由受精後嘅子房加埋花托等部分開花授粉後發育而嚟。果重可以分成以下幾個種類：

按果種嚟分，可以分成3大類：
*單果：植物嘅一朵花凈得條雌蕊，之後凈形成一隻果。
*聚合果：植物嘅一朵花有好多條分開嚟生嘅單雌蕊，之後每條雌蕊都係同一梗度出一隻果。
*復果（聚花果）：有成隻花序發育而成。
其中單果嘅品種最多。

按自行性嚟分，可以分成5大類：
*漿果：肉嫩多汁，中果皮肉質化，柔嫩而多汁。
*莢果：自己識開裂。果熟咗之後識喺背脊同肚腩條罅度爆出嚟。
*翼果：果皮生咗對翼，可以藉著風嚟四圍飛，令啲籽可以四圍傳。
*核果：果心硬到好似啲磐石噉。
*蒴果：入面嘅籽識跟住風四圍飆或噴出嚟。

按真假嚟分，可以分成2大類：
*真果：由子房發育而成嘅果。
*假果：由唔係子房嘅其它部位發育而成嘅果。

## 睇埋
* 生果
* 硬果
* 果仁

## 有關
* 根
* 莖
* 葉
* 花

## 有關嘅書

* 中国少年儿童百科全书 自然·环境 第391－392页　浙江教育出版社 ISBN 7-5338-1946-2/G·1942
* Gollner, Adam J. (2010). The Fruit Hunters: A Story of Nature, Adventure, Commerce, and Obsession. Scribner. ISBN 978-0-7432-9695-3
* Watson, R.R. / Preedy, V.R. (2010, eds.). Bioactive Foods in Promoting Health: Fruits and Vegetables. Academic Press. ISBN 978-0-12-374628-3
波子

**波子**，又叫**彈子**、**彈珠**、（），係一種玩具，係直徑1.5至5厘米左右嘅珠仔。古時波子用瑪瑙或石頭做，而家就用玻璃。中國嘅波子棋就係用波子嚟玩。日本就用波子塞住個汽水樽，叫做波子汽水。
規範場論

**規範場論**係理論物理一支；用物理嘅行話講，佢研究有規範對稱性（:en:gauge symmetry）嘅場嘅動態；用數學嘅行話講，佢研究纖維叢上聯絡同各截面（:en:cross sections）嘅交互作用。

## 定義

## 例
最簡單嘅規範場論研究纖維叢U(1)\longrightarrow U(1)\times \mathbb{R}^4 \longrightarrow \mathbb{R}^4，即係麥士維嘅電磁交互作用理論。

## 註

## 參攷
*
*
*
后海灣

**后海灣**（），原寫**後海灣**、**後海**，係香港同深圳西面一大灣，因為近深圳，又叫做**深圳灣**（或者），而英國人叫佢做，所以又叫做**深灣**。后海灣原本寫做**後海灣**，因為佢係南頭後海，所以叫後海灣，而南頭嘅前海，亦都有前海灣，又叫大剷灣，向住伶仃洋。

## 名
因爲后海灣有后字之故，啲人直覺同天后有關，而后海灣口西面，蛇口側邊嘅赤灣有赤灣天后廟，更加深有呢個聯想。之不過按地理計，后查實係後字減筆。有時舊地圖都有註後海灣。而查實呢，後海係同前海相對。後海喺南頭東岸，而前海喺南頭西岸。

## 地理

后海灣三面畀地圍住，東係南頭半島，北係深圳，西係香港新界米埔、流浮山等地，西南方向通出伶仃洋，門口係深圳蛇口同香港嘅爛角嘴。后海灣，雖然三面有地環抱，可以泊船，但因有沙泥淤積，唔啱泊大船。而周圍地勢平坦，難以避風。

后海灣因為周圍有河注入，所以有唔少淺灘，變成紅樹林。流浮山亦產蠔。不過深圳方面大量填海，所以淺灘亦少咗好多。

## 史

英國向大清租借新界時，亦將成個后海灣租埋，而岸界係以水漲計，所以當時香港西界係當時新安縣岸邊。西界再響南頭半島南端，赤灣附近接條直綫落大嶼山大澳，做香港西海界。不過一九九七年七月一號之後，后海灣正式由香港同深圳各佔一份。

響中華人民共和國成立之後，因為有大量難民來香港，所以香港同中國大陸之間，來往受管制。而當時大陸生活環境唔係咁好，有連場政治運動，唔少人都坐船由后海灣偷渡來香港，響流浮山等地上岸。一九六七年香港左派暴動，有香港人響后海灣畀人擄返大陸。

## 交通
后海灣有深圳灣公路大橋由香港鰲磡石通去南頭半島東角頭。
深灣 (搞清楚)

**深灣**可以係響香港嘅幾個灣：
*香港島南區嘅**[[深灣]]**
*西貢區蚺蛇尖嘅**[[深灣 (西貢)|深灣]]**
*南丫島嘅**[[深灣 (南丫島)|深灣]]**
*索罟群島小鴉洲嘅**[[深灣 (小鴉洲)|深灣]]**
*赤鱲角嘅**[[深灣 (赤鱲角)|深灣]]**，已因填海而消失
*新界西北嘅**[[后海灣]]**，英文名**直譯係「深灣」，岸邊嘅道路都叫深灣路
Web 2.0

****指全球資訊網發展嘅第二層，重點係雙向溝通、畀用家參加；呢個觀點最初係喺2004年嗰陣，總裁  喺一個記者會上面發表。雖然呢個觀念涉及好多新嘅技術，但喺並唔係指呢啲技術，而係指相對最早期全球資訊網只係以HTML單向資訊方式嘅web發展方向，去到一個新階層呢種web發展方向。即係由過去HTML單方面導向資料，而變成瀏覽者同瀏覽者之間雙向溝通嘅發展方式，強調用者參與同建立關係嘅呢啲概念。
## Web 1.0
Web 1.0 泛指 1990 年代至 2004 年嘅 WWW；喺呢個時期，會用互聯網嘅人幾乎冚唪唥都係純接收資訊。
## 例

* 分享書籤
* 網誌 
* Wiki 
* Podcast
* 搜尋引擎優化
* 社交網站
* 分享平台
* RSS

## 參考

## 拎
* Web 2.0嘅時代到
* Web 2.0 再思考（一）「關係」至係重點
*  認識 Web 2.0
何來

**何來**（英文名：**Loy Ho**，）係香港保育團體本土行動嘅主持人，香港獨立媒體常客，因為積極參與2006年保留舊中環天星碼頭事件同2007年保留皇后碼頭事件而出名。佢正職報稱係表演藝術創作人，係劇團「初生之犢」及《大嶼報》嘅創辦人，曾經響MyRadio網站開咪，反對香港政府行政暴力，主張爭取香港都市發展要由人民作主。

響2006年保留舊中環天星碼頭事件衝突中，何來曾經用刀𠝹爛地盤圍幕，事後刑事毀壞罪成，上訴亦被駁回。而響2007年保留皇后碼頭事件中，佢同朱凱迪申請司法覆核，要求阻止政府清拆皇后碼頭，但係敗訴。

2007年，何來出戰2007年香港區議會選舉觀龍選區 ，結果大比數輸畀民建聯副主席葉國謙。另外，佢亦參選2007年香港立法會港島選區補選，同前政務司司長陳方安生、前保安局長葉劉淑儀等等7名候選人爭個立法會議席，亦一樣爭輸。

## 攷

類:香港女人
來
約翰·何華德

:搵其他嘅何華德或者霍華德，睇Howard

**約翰 溫斯頓 何華德**（**John Winston Howard**，）係一位政治人，前澳洲總理。佢響1974年做咗貝尼朗嘅眾議員，然後再響1996年做咗澳洲總理。響2007年澳大利亞聯邦選舉，分別俾陸克文同埋麥絲·麥嬌搶咗總理同埋議員嘅席位，佢做咗眾議員有33年，而做咗總理大約有11年零8個月，係直至到而家為止，繼羅拔·猛獅之後，做咗任期第二長嘅總理。而佢亦都係響澳大利亞聯邦成立以來，第二位無咗自己議席嘅現任總理，對上一位有同樣情況發生咗嘅就係響1929年嘅前總理史丹尼·砵士。

## 攷
深灣

**深灣**係香港嘅一個海灣，響香港島南岸嘅西南面嘅黃竹坑嘅南面，同鴨脷洲東部隔住個海。響香港政區之中，深灣屬於南區嘅一部份。

## 出名地點
*珍寶海鮮舫
*深灣遊艇俱樂部
*包玉剛游泳中心

## 交通
### 主要交通幹道
*深灣道
羅文

**羅文**（；；），真名**譚百先**（），別名**籮記**，係香港男歌手。

羅文祖籍廣西桂平，因抗日戰亂喺廣西百色出世，兩歲開始喺廣州市中心生活及成長，讀完小學同初中，所以可以講得一口標準嘅廣州話。佢細個嗰時成日去中山紀念堂度睇表演。1962年暑假移民香港，做過裁縫。七十年代加入無綫電視，憑一首《前程錦繡》而走紅。其後佢一直主唱無綫劇集主題曲。後來佢又以一首《激光中》，成功開拓粵語流行曲快歌市場。佢係1960年代末到1990年代喺香港一個好出名嘅歌星，由於香港唔少歌星（好似容祖兒、關淑怡同鄭伊健）都係佢徒弟，所以又有「樂壇教父」呢個美譽，亦有人尊稱佢做「歌聖」。

羅文嘅歌素來都俾人讚「字正腔圓」，而佢嘅歌藝更加一度係七十年代唱功嘅標準。佢同作曲嘅顧嘉煇同填詞嘅黃霑譽為「最佳組合」。

2002年10月18號因為肝癌而過身。

## 唱片作品

## 參考

類:廣西人
五華

**五華**（；傳統外文名：**Ngwa**）喺中國廣東東北部，家下係梅州市嘅縣。政府駐地喺水寨鎮。 五華喺廣東係客家語縣份。

## 政區
2005年5月為止，五華縣有16個鎮，分別係水寨鎮、河東鎮、郭田鎮、雙華鎮、棉洋鎮、安流鎮、、錫坑鎮、龍村鎮、橫陂鎮、華陽鎮、周江鎮、長佈鎮、潭下鎮、岐嶺鎮、轉水鎮同埋華城鎮。

## 地理
五華東便係豐順縣，南便揭西縣、陸河縣，西便紫金縣、東源縣、龍川縣，而北便係興寧市。縣面積有成3226km²。 

### 山
五華北有五華山。東南有嵩螺山。

### 水
五華西南有龍村河自永安入，東北到琴口鄉，華陽水首受北琴江，東流合埋，東北到七都河口會岐嶺河。河出龍川叫練溪，佢下流又謂之清溪；又東北流為長樂河，入興寧市。

## 歷史
北宋熙寧四年（1071年）置**長樂縣**，屬循州。明屬惠州。清雍正十一年時屬嘉應州。1914年長樂縣改名五華縣，縣治華城。

1949年後，先後屬興梅專區、粵東行政區、汕頭專區，1966年屬梅縣專區，1988年屬梅州市。1954年縣治搬去遷水寨鎮。

## 人口
五華縣以客家人為主。

2002年人口有119萬。五華係僑鄉，海外唐人同香港、澳門同台灣有30幾萬，個鄉下響五華。

## 話
全縣通用客家話，係純客家縣。 

## 經濟
2004年五華縣國內生產總值有32.2億元。農業主要以水稻為主，菸葉、青梅等種植業亦發展得好快。工業以汽車配件、製酒、製藥、五金配件等製造業為主。旅遊業旺，2004年旅遊總收入係1.1億元。

## 旅遊
五華地處山區，有唔少景點有，好似西湖溫泉、長樂學宮、獅雄山塔、湯湖熱礦泥山莊、益塘水庫、七目嶂自然保護區。

## 文化
五華縣嘅民間藝術，最出名係木偶戲同採茶戲。五華重係省嘅足球訓練基地，國家體委叫佢做「足球之鄉」。五華石工藝非常出名，全國各地同東南亞都佢嘅傑作。大清中後期，五華石工曾經去過香港採石。

## 交通
五華縣境有廣梅汕鐵路同205國道穿過，而河梅高速公路都響2005年通車。

## 註

## 出面網頁
*
Hip hop

****係一種音樂品種，最先喺1970年代美國紐約嘅非洲裔、加勒比海裔、拉丁美洲裔美國人社群裏面孕育出嚟。屬於後現代藝術，佢集合咗功夫電影、黑人劇場（）、放克音樂、同好多流行文化元素，再根據唔同藝人個性同社會背景，而發展出唔同時代嘅hip hop文化。

主要表現形式係音樂，即係饒舌（MC）、唱片騎師（DJ），另外重有跳舞、塗鴉、節奏口技，呢啲嘢係佢嘅核心。

## 簡史

## 舊派對新派
## Rap

Rap，係一種快歌又有唱有講話嘅押韻方式，係hip hop四大元素之一，rap係好有個人風格嘅唱歌方法，rap有分幾種：old school rap、new school rap、freestyle 幾隻，freestyle 係冇準備即興嘅rap old school rap即係有外表有又有料嘅 rap；Snoop Dogg為例。

開頭個陣，rap係喺一啲黑人貧民區嗰度開始，初時rap係一種歌頌黑社會嘅音樂，所以而家有啲父母都唔鍾意hip hop，同埋hip hop主題嘅嘢。

## 消費主義
## 影響
## 爭議

## 註

*中文係譯做**嘻哈**，但係多數啲人都跟返英文講。喺台灣電視節目度有時都講**嘻哈**，平時都係講返英文名多。香港亦有譯做**協合**。


## 參考

## 睇埋
* 數白欖
西高地白嗲利

**西高地白嗲利**又叫**西高地白㹴犬**或就咁**白西**（**West Highland White Terriers**，或就咁 **Westies**）係一種狗。活潑同白色毛係佢嘅招牌。有隻蘇格蘭威士紀 *Black & White* 搵白西做吉祥物，西莎狗糧嘅代言人。白西好開朗，對大人同細路都友善，成日搵人同佢玩。

## 資料
* 產地：英國蘇格蘭；
* 用途：打獵，而家係家狗；
* 壽命：14年左右；
* 毛形：白色，全身有硬嘅直滑毛、面毛棟篤企，毛長大約 5 - 6 公分，有兩層毛，外層又直又硬，唔易甩毛；
* 體型大細：標準狗公膊頭高 28 公分，標準狗乸身高 25 公分。體重約 7 - 10 公斤；
* 個性：活潑、自信、活力旺盛、膽大、滑稽、貪玩、可愛、機警、勇敢，冇其他嗲利咁倔強，算係相當獨立，對狗主忠心。
* 學嘢能力高，服從能力強。

## 參攷
* Kennel Club Standard
茱莉亞·基勒

**茱莉亞·艾蓮·基勒**（ ，縮寫**Julia Gillard**，，係澳洲第27任總理。佢響威爾士Vale of Glamorgan個小鎮巴利出世）曾經做過澳洲嘅聯邦女議員，之前做過工黨嘅副主席。佢自從1998年就喺澳洲眾議院代表維多利亞州拉洛選區（the Lalor Division）。做過影子移民部長、影子健康部長、影子聯邦工業關係部長等重要職位。到2007年11月24日澳洲進行聯邦大選，工黨將當時執緊政嘅自由黨贏到一仆一碌，其後成為澳洲史上第一任女副總理。2010年6月通過向當時嘅上司陸克文「逼宮」，接任澳洲總理及工黨黨魁。兩個月大選後工黨議席少咗，仲差啲令佢冇得做總理，最終向綠黨妥協而保住相位，但侷住推出嘅碳稅令佢畀人話係違反競選承諾嘅大話精，雖然佢大部分承諾都做到，而且做咗好多改革。之後佢同陸克文繼續喺黨入面鬥，直至2013年6月調返轉頭畀陸克文「逼宮」落臺，隨後喺8月退出政壇。之後投入關於教育同女性地位嘅機構同活動，並喺2016同2019年為工黨助選。

佢係澳洲目前史上唯一女性政黨領袖同聯邦正、副總理；雖然祇得三年總理任期，但佢落臺後嘅總理在位時間暫時無一位超越到佢，佢引入嘅「逼宮」政壇文化被視為係原因之一。

茱莉亞投身工黨廿幾年，佢積極主張女性參與國家政治，促進社會革新，而且係共和派。搞政治全力投入，佢自己嘅個人生活就冇擺幾多時間響度，即使有男朋友都冇結婚同生仔，到而家重做緊「老姑婆」。令到佢做總理嗰陣畀人攻擊，話佢「三無」：冇老公、冇仔女同無神論。

## 參考

## 連出去

* 澳洲國會議員茱莉亞·傑拉德（Julia Gillard）
* 工黨副領袖茱莉亞·傑拉德
* 茱莉亞·傑拉德嘅個人主頁
黃竹坑

**黃竹坑**（）係響香港港島南岸一笪地方，響香港仔東面，深水灣西面。響香港地區行政中，黃竹坑屬於南區，目前主要係一個住宅同輕工業區。

黃竹坑東面嘅壽臣山一帶，曾經係香港圍嘅所在地，係香港地名來源之一。原村嘅大部分已被政府拆卸，家陣僅存黃竹坑新圍同小部分黃竹坑舊圍。

## 名

黃竹坑舊時係條涌，所以叫「坑」。古時又叫**鐵坑**。家下工業區一帶，係涌嘅出海口，舊時叫涌尾，係水上人搭棚聚居嘅地方，有如家下大澳。

英人初到黃竹坑，就叫呢度士丹頓涌（Staunton Creek）。Creek卽係涌，而Staunton就同中環史丹頓街一樣，以東印度公司嘅士丹頓而名。士丹頓跟譚夏士出使北河，曾經實地到過呢，所以有咁名。家下條黃竹坑呢條涌，變咗條明渠，所以叫唐字叫黃竹坑渠，英字Staunton Creek Nullah。

## 史
黃竹坑一帶響新石器時代就有人住，現存嘅古蹟有黃竹坑石刻。到咗明朝嘉靖年間，有人響該處一帶建立香港圍，成為香港島早期具規模嘅村落之一。而當時黃竹坑西部係一個內灣，亦吸引咗唔少漁船停泊。

黃竹坑自1960年代開始開發，內灣亦被填平發展工業大廈，令黃竹坑一度成為香港嘅其中一個主要輕工業區。但隨著1990年代大部份紛紛遷移至中國大陸，製造業「日落西山」，加上香港政府銳意將香港仔同佢週邊地區發展成為一個旅遊區，黃竹坑將會轉型成三四星級酒店為主嘅酒店區，部份工廠大廈會改建成酒店。

## 地標
*香港仔運動場
*香港警察學院
*香港海洋公園
*聖神修院
*香港仔工業學校

## 睇埋
* 黃竹坑道，位於黃竹坑嘅一條主要道路，部分路段屬香港1號幹線。
* 黃竹坑站，港鐵南港島綫嘅一個中途車站，位於黃竹坑工業區側邊。
* 黃竹坑車廠 (港鐵)，港鐵南港島綫嘅車廠，前身係黃竹坑邨。
* 黃竹坑車廠 (城巴/新巴)，城巴同新巴共用嘅車廠。
* 黃竹坑明渠，位於香葉道旁嘅一條主要明渠，源於班納山附近。
* 黃竹坑選區，南區區議會轄下一個選區，現任區議員係徐遠華。
* 黃竹坑舊圍，古時亦稱香港村、香港圍，係位於香港仔隧道黃竹坑入口附近嘅一條鄉村。
* 黃竹坑新圍，係黃竹坑舊圍嘅擴建部分，係位於香港仔隧道黃竹坑入口東南面嘅一條鄉村。
* 黃竹坑新圍舊民居，位於黃竹坑新圍10號，2009年正式被列為二級歷史建築。
* 黃竹坑醫院，由醫院管理局管理嘅一間醫院，屬黃竹坑老人服務綜合大樓嘅一部分，位於南風道西方入口附近。
* 黃竹坑巴士總站，喺南朗山道同警校道交界處附近嘅一個露天巴士總站。
* 黃竹坑谷，即係壽臣山，一座位於深水灣附近嘅小山丘。
* 黃竹坑石刻，史前時期遺留低嘅石刻，近南風道，已被列為法定古蹟。
* 黃竹坑天主教小學，以前一間政府資助學校，因香港政府喺2005年宣佈清拆黃竹坑邨而被迫停辦。
幽靈人口

**幽靈人口**係一種選舉種票嘅方法，即係話喺選舉投票嗰日，突然多咗好多唔係住喺個選區嘅人嚟投票，呢啲唔知邊度嚟嘅人投嘅票，最後令某一個候選人當選。

## 幽靈人口現象
幽靈人口即係話一啲人佢本身唔係住喺一個選區，但佢登記個地址就喺個選區度，由於呢啲人根本唔係住喺嗰度，投票時都唔會關心選出嚟嘅人係咪適合。好多時係由一啲有勢力同動員力強嘅政治組織，發覺選情唔對路時，就會動員啲人改地址，即係話一戶入面，原本間房最多只係住到四五個人，但登記戶籍嘅人就有成十幾廿人，而且人人唔同姓咁，即係話啲人唔需要真係搬去住，只係喺投票嗰日，根據指示去投指定嘅人一票，達到影響選舉結果嘅目的。

## 起源
## 成因
幽靈人口形成係由於人口管理政策出咗漏洞，例如無核實登記地址嘅制度或者制度太寬鬆而造成。

## 拎
*「幽靈人口」投票，法有處罰明文
*泛談幽靈人口PDF file
原核細胞

**原核細胞**（英文：prokaryote）係比較低級同原始嘅一類細胞。佢嘅主要特點係冇成形嘅細胞核，遺傳物質分散響細胞質。除咗核糖體外，冇成形嘅細胞器。

藍藻、細菌、立克次體、衣原體、支原體嘅細胞都係原核細胞。而動物、植物同真菌嘅細胞就係真核細胞。
三文治

**三文治**（），舊陣時來路烹飪書中亦譯做**山域治**，普通話譯**三明治**。係用兩摒麪包（香港通常用白方包）夾住午餐肉、芝士、生菜之類做餡，再瀄醬瀋粉就食得。亦會響麪包上高搽些少牛油嚟烘，令佢好食啲。

## 術語
*烘底：將方包烘成多士。
*飛邊：切走麪包皮。

## 註

## 參考資料
治

**治**，整理好咁解，指

*醫治
*管治
*對付，如一物治一物，糯米治木虱。
*三文治
金莎 (上海)

**金莎**（）係一個中國大陸嘅流行音樂歌手，響上海出世，係海蝶音樂旗下歌手。

## 出面網頁
*
海怡半島

**海怡半島**（**South Horizons**）係香港一個大型嘅私人屋苑，位於香港島南區鴨脷洲西部，係和記黃埔發展有限公司旗下物業，喺1992年至1995年之間落成。

海怡半島分四期，有34座樓（冇第14、24、34座，但係有第13A、23A、33A座），而第四期叫做御庭園。海怡半島多數嘅大廈都係沿海岸而建成嘅，所以部份單位可以欣賞到全海景，而且設施齊備。

## 道路
*怡南路 
*海怡路

## 建設
*海怡廣場（海怡西商場）
*海怡東商場
*康體大樓
*海濱長廊

## 火警
2013年4月11號，海怡半島10座怡麗閣，發生四級火警，消防處發現海怡半島緊急車道唔通，幢樓又太高，雲梯都唔到，水壓又唔足。多個傳媒都有報導。

## 攷
怡南路

**怡南路**係香港南區一條車路，喺香港島鴨脷洲海怡半島中心。佢環繞海怡廣場、海怡東商場同埋海怡寶血小學，俾海怡路包圍。

## 史
怡南路嘅前身係香港電燈鴨脷洲發電廠嘅一部份，但係自從發電廠搬咗去南丫島，塊空地成為私人屋苑（海怡半島）之後成為一條街道，約莫響1992年通車。

## 名
怡南路屬於海怡半島嘅其中一條私家路（另一條係海怡路），亦係港島區少數用「路」做尾嘅路名。
海怡路

**海怡路**（**South Horizon Drive**）係香港一條道路，喺香港島南區鴨脷洲西部，係一條連接鴨脷洲橋道又環繞海怡半島嘅U形路，同時亦包圍住海怡廣場。

海怡半島第一、二、三、四期住宅都圍繞住呢條路，另外，所有喺海怡半島嘅巴士站同的士站都設喺呢條路，而家正計劃嘅港鐵南港島綫東段嘅海怡半島站亦計劃設起喺海怡路。

## 史
海怡路嘅前身係香港電燈基地嘅一部分，自從1992年間電廠改建成海怡半島之後就一直沿用至今。通車時係雙程行車，1993年開始改做順時針單向行車。

## 名
海怡路屬於海怡半島嘅其中一條私家路（另一條係怡南路），亦係港島區少數用「路」同「Drive」做尾嘅路名。

另一方面，雖然響官方紀錄上面海怡路個英文名叫「South Horizon Drive」，但由於海怡半島英文名係「South Horizons」，所以海怡路個英文名有時會被寫做「South Horizons Drive」。
金莎朱古力

**金莎朱古力**（粵拼：gam1 saa1 zju1 gu1 lik1；意文：**Ferrero Rocher**；簡稱：**金莎**）係種以牛奶朱古力做膽嘅零食，喺大陸叫**費列羅ROCHER**，由意大利糖果公司費列羅生產。朱古力外面有一層薄脆，外面吸住朱古力同花生碎，而裡面就包住榛子醬同一粒果仁，每粒朱古力都會用沙面金色紙包起，亦用啡色細紙杯載住。

皆因「金莎」呢個名響中國大陸畀當地一間公司搶先註冊咗，費列羅同嗰間公司打官司想攞返個名，但最後都打輸，所以呢隻朱古力響中國大陸唔可以用「金莎」個名賣。
## 參考
#Rocher

## 睇埋
*朗莎精緻朱古力
*雪莎椰子甜點
朱古力

**朱古力**（讀成「朱姑瀝」，音譯自英文 chocolate /ˈtʃɒklət/ ），以前叫**朱古律**或者**之古律**，係以唂咕豆做主要材料嘅一種食品，分成白朱古力（white chocolate）、牛奶朱古力（milk chocolate）同黑朱古力（dark chocolate）。朱古力係可以食得嘅固體，亦都可以係飲得嘅液體（叫「熱朱古力」）。朱古力主要原料係唂咕豆，最早由墨西哥人整，十六世紀傳過歐洲。

## 註

## 參考
989年

## 大件事

## 響呢年出世嘅人
*范仲淹

## 響呢年死嘅人

## 節慶、風俗習慣

## 文化、藝術
*燕文貴畫咗幅《七夕夜市圖》。
993年

## 大件事

## 響呢年出世嘅人

## 響呢年死嘅人

## 節慶、風俗習慣

## 文化、藝術
*黃居寀畫咗《龍水》同《天台山圖》幾幅畫。